**KRITERIJI I ELEMENTI VREDNOVANJA U 3. RAZREDU OSNOVNE ŠKOLE MARIJE I LINE, UMAG**

**HRVATSKI JEZIK I KNJIŽEVNOST**

**VREDNOVANJE USVOJENOSTI ODGOJNO-OBRAZOVNIH ISHODA**

**HRVATSKI JEZIK I KOMUNIKACIJA**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ A.3.1.**  Učenik razgovara i govori tekstove jednostavne strukture. | Razlikuje svakodnevne komunikacijske situacije - govori kraći tekst prema jednostavnoj strukturi: uvod, središnji dio, završetak.  Pripovijeda događaje nižući ih kronološki.  Služi se novim riječima u skladu s komunikacijskom situacijom i temom.  U govornim situacijama samostalno prilagođava ton, intonaciju i stil.  Zočno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i.  Pažljivo i uljudno sluša sugovornika ne prekidajući ga u govorenju. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Tekstovi: jednostavni dijaloški i monološki tekstovi, kratki pripovjedni tekst, opis predmeta ili lika, molba, kratko izlaganje. | Uz pomoć učitelja govori kratke tekstove i odgovara na postavljena pitanja u skladu sa zadanom temom u poznatoj komunikacijskoj situaciji. | Govori kratke tekstove i uz pomoć učitelja oblikuje uvodni, središnji i završni dio teksta  Razgovara izražavajući potrebe, misli i osjećaje.  U komunikacijskim situacijama otvara i potiče dijalog. | Pripovijeda nižući događaje kronološkim redom te govori strukturirani tekst. Razgovara izražavajući  potrebe, misli i osjećaje. Navodi činjenice, uzročno-posljedične veze, pojašnjava pojedinosti s obzirom na funkciju i formulaciju pitanja. | Pripovijeda kratke tekstove.  Govori strukturirani tekst.  Razgovara izražavajući svoje potrebe, misli i osjećaje.  Pokazuje iznimno zanimanje za sadržaj govorenja i iskazuje angažman: kvaliteta govorenja, motivi  i uspješnost govorenja te je sposoban preusmjeriti i produbiti komunikaciju. |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ A.3.2.**  Učenik sluša tekst i prepričava sadržaj poslušanoga teksta. | Sluša tekst prema zadanim smjernicama: unaprijed zadana pitanja i upute.  Odgovara na pitanja o poslušanome tekstu.  Postavlja pitanja o poslušanome tekstu.  Prepričava poslušani tekst.  Izdvaja nepoznate riječi, pretpostavlja značenje riječi na temelju sadržaja teksta i upotrebljava ih.  Izražava mišljenje o poslušanome tekstu.  Razumije ulogu i korisnost slušanja. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Tekstovi: obavijesni tekstovi primjereni jezičnom razvoju i dobi (radijske emisije, reklame, najave filmova i emisija), zvučni zapisi književnih tekstova. | Sluša tekstove i uz pomoć učitelja odgovora na pitanja o poslušanome tekstu. | Sluša tekstove i prepoznaje važne podatke u poslušanome tekstu. | Sluša tekstove i izdvaja važne podatke iz teksta, postavlja pitanja o poslušanome tekstu i uz pomoć učitelja prepričava poslušani tekst. | Sluša tekstove, izdvaja važne podatke iz teksta i prepričava tekst pokazujući razumijevanje poslušanoga teksta. |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ A.3.3.**  Učenik čita tekst i pronalazi važne podatke u tekstu. | Uočava grafičku strukturu teksta: naslov, tijelo teksta, ilustracije i/ili fotografije, rubrike.  Odgovara na pitanja o pročitanome tekstu.  Postavlja pitanja o pročitanome tekstu.  Pronalazi važne podatke u tekstu.  Pronalazi i objašnjava podatke u grafičkim prikazima.  Pojašnjava i popravlja razumijevanje pročitanoga teksta čitajući ponovo tekst.  Sažima (traži glavne misli) i prepričava tekst.  Prepoznaje nepoznate riječi i pronalazi njezino značenje na temelju sadržaja teksta i u rječniku | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Tekstovi: obavijesni, obrazovni i književni tekstovi primjereni dobi. | Čita kratki tekst i uz pomoć učitelja pronalazi važne podatke u tekstu (usredotočen je na određene dijelove teksta). | Čita tekst i prema smjernicama pronalazi važne podatke u tekstu. | Čita tekst, pronalazi važne podatke iz teksta i objedinjuje ih, uz pomoć tumači pročitani tekst. | Čita tekst, pronalazi važne podatke iz teksta, objedinjuje ih (šire razumijevanje teksta), samostalno tumači  pročitani tekst, te izražava svoje mišljenje o pročitanome tekstu (promišlja i procjenjuje sadržaj teksta). |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ A.3.4.**  Učenik piše vođenim pisanjem jednostavne tekstove u skladu s  temom. | Piše jednostavne tekstove prema zadanoj ili slobodno odabranoj temi.  Piše prema predlošcima za uvježbavanje pisanja (neposrednim promatranjem, zamišljanjem, predočavanjem).  Piše vođenim pisanjem pisani sastavak prepoznatljive trodjelne strukture (uvod, glavni dio, završetak).  Piše različite kratke tekstove: čestitka, kratka e-poruka, pisani sastavak.  Provjerava pravopisnu točnost i slovopisnu čitkost u pisanju.  Piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja).  Piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina.  Primjenjuje pravilo pisanja čestih višerječnih imena.  Piše dvotočku i zarez u nabrajanju. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Tekstovi: opis predmeta ili lika, čestitka, pismo, pisani sastavak, izvješće. | Piše prema predlošku jednostavne tekstove u skladu s temom i vrstom te uz pomoć učitelja  primjenjuje pravopisnu i slovopisnu točnost primjerenu jezičnomu razvoju. | Piše prema smjernicama jednostavne tekstove u skladu temom i vrstom, uz tematska, jezična ili  stilska odstupanja primjenjujući pravopisnu i slovopisnu točnost primjerenu jezičnomu razvoju. | Piše vođenim pisanjem jednostavne tekstove u skladu temom i vrstom te primjenjuje pravopisnu i  slovopisnu točnost primjerenu jezičnomu razvoju. | Piše vođenim pisanjem jednostavne tekstove u skladu temom i vrstom, grafički organizira tekst i bez odstupanja primjenjuje pravopisnu i slovopisnu točnost primjerenu jezičnomu razvoju. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Učitelj priprema nastavne materijale na temelju stanja komunikacijske kompetencije učenika: metodički predlošci za pisane vježbe, vježbe smislenoga povezivanja riječi u rečenici/tekstu, vježbe dopunjavanja rečenica/teksta, vježbe skraćivanja rečenica/teksta, vježbe prepisivanja s preinakama.  Učeniku se nudi stvaralački način izražavanja i mogućnost dokazivanja u kreativnome izričaju koji je bitno drukčiji od klasične provjere znanja. Aktivnosti se mogu ostvarivati individualnim i timskim radom. Ostvarivanje ishoda vrednuje se formativno. Učitelj cijeni učenikovu samostalnost i poštuje njegove mogućnosti. Učenik prikuplja vlastite uratke u radnu mapu i predstavlja ih razrednomu odjelu, a učitelj ga može nagraditi ocjenom za izniman trud. Ishodom se ostvaruju međupredmetne teme Osobni i socijalni razvoj, Učiti kako učiti, Poduzetništvo, Uporaba informacijske i komunikacijske tehnologije. | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ A.3.5.**  Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila. | Uočava glagolsku radnju, stanje ili zbivanje na oglednim primjerima.  Piše pridjeve uz imenice da bi stvorio življu i potpuniju sliku.  Prepoznaje glagole i pridjeve na oglednim primjerima.  Prepoznaje ogledne i česte umanjenice i uvećanice.  Razlikuje jesnu i niječnu rečenicu. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Tekstovi: priča, bajka, basna, pjesma, igrokaz, dječji roman, legenda, slikovnica, pripovijetka. | Uz pomoć učitelja upotrebljava riječi u skladu sa značenjem (gramatičkim i pravopisnim znanjima) te ih povezuje u jednostavne izraze i rečenice. | Prema smjernicama upotrebljava riječi u sintagmama i rečenicama te vođenim pisanjem oblikuje kratki tekst u skladu s ovladanim gramatičkim i pravopisnim znanjima, tematski povezan sa svakodnevnim komunikacijskim situacijama. | Samostalno upotrebljava riječi u sintagmama i rečenicama te ih prema smjernicama povezuje u  tekst u skladu s ovladanim gramatičkim i pravopisnim znanjima, tematski povezan s neposrednom  stvarnošću (vidni i slušni dojmovi, krajolici, događaji, obitelj) te posrednom ili pripremljenom  stvarnošću. | Samostalno odabire temu, doživljajno i intelektualno se jezično angažira, upotrebljava riječi u sintagmama i rečenicama te ih samostalno povezuje u tekst u skladu s ovladanim gramatičkim i pravopisnim znanjima, tematski povezan s neposrednom stvarnošću (vidni i slušni dojmovi, krajolici, događaji, obitelj)  te posrednom ili pripremljenom stvarnošću. |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ A.3.6.**  Učenik razlikuje uporabu  zavičajnoga govora i hrvatskoga standardnog jezika s obzirom  na komunikacijsku situaciju. | Uočava uvjetovanost uporabe zavičajnoga idioma ili hrvatskoga standardnog jezika komunikacijskom situacijom.  Istražuje u mjesnim knjižnicama i zavičajnim muzejima tekstove vezane uz jezični identitet i baštinu.  Prepoznaje povijesne jezične dokumente i spomenike kao kulturnu baštinu mjesta/zavičaja. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Tvorbena analiza, tvorbeni načini: izvođenje (prefiksalna, sufiksalna i prefiksalno-sufiksalna tvorba), slaganje, složeno-sufiksalna, srastanje, preobrazba, tvorba poslusloženica i pokrata. | Uz pomoć učitelja u govornoj komunikaciji uočava razliku između riječi na zavičajnome govoru i standardnome hrvatskom jeziku. | Uz pomoć učitelja u govornoj i pisanoj komunikaciji uočava razliku između zavičajnoga govora i  standardnoga hrvatskog jezika. | Prema smjernicama uočava razlike između zavičajnoga govora i standardnoga hrvatskog jezika. | Prepoznaje razliku između zavičajnoga govora i standardnoga hrvatskog jezika te uočava važnost učenja hrvatskoga standardnog jezika.  Bilježi riječi i sintagme zavičajnoga jezika. |

**KNJIŽEVNOST I STVARALAŠTVO**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ B.3.1.**  Učenik povezuje sadržaj i temu književnoga teksta s vlastitim iskustvom. | Iskazuje misli i osjećaje nakon čitanja književnoga teksta.  Prepoznaje temu književnoga teksta.  Povezuje temu književnoga teksta s vlastitim iskustvom.  Navodi sličnosti i razlike između sadržaja i teme književnoga teksta i vlastitoga životnog iskustva.  Uspoređuje misli i osjećaje nakon čitanja teksta sa zapažanjima ostalih učenika.  Prepoznaje etičke vrijednosti teksta. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Tekstovi: priča, bajka, basna, pjesma, igrokaz, dječji roman, legenda, slikovnica, pripovijetka. | Uz poticaj iskazuje misli i osjećaje nakon slušanja/ čitanja književnoga teksta i sudjeluje u izražavanju  misli i osjećaja nakon slušanja/čitanja književnog teksta. | Izražava zapažanja nakon slušanja/čitanja književnoga teksta, povezuje temu i sadržaj teksta s vlastitim iskustvom te prepoznaje etičke vrijednosti. | Uspoređuje zapažanja, misli i osjećaje nakon slušanja/čitanja književnog teksta sa zapažanjima ostalih  učenika, povezuje temu i sadržaj teksta s vlastitim iskustvom i izdvaja etičke vrijednosti teksta. | Objašnjava zapažanja, misli i osjećaje nakon slušanja/čitanja književnog teksta, navodi sličnosti i razlike između književnoga teksta i vlastitoga iskustva; razgovara o estetskim i etičkim vrijednostima teksta. |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ B.3.2.**  Učenik čita književni tekst i uočava pojedinosti književnoga  jezika. | Prepoznaje i izdvaja temu književnoga teksta.  Prepoznaje redoslijed događaja.  Povezuje likove s mjestom i vremenom radnje.  Opisuje likove prema izgledu, ponašanju i govoru.  Uočava ritam, rimu i usporedbu u poeziji za .djecu  Uočava ponavljanja u stihu, strofi ili pjesmi.  Uočava pjesničke slike.  Uočava emocionalnost i slikovitost teksta.  Uočava posebnost poetskog izraza: slikovitost, zvučnost i ritmičnost. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Tekstovi: lirska, šaljiva, domoljubna, pejzažna lirska pjesma, priča, dječji roman, dječji igrokaz, legenda, slikovnica, pripovijetka, basna. | Čita književni tekst i uz pomoć učitelja izražava zapažanja o pojednostima teksta. | Čita književni tekst i prema smjernicama uočava pojedinosti književnoga jezika. | Čita književni tekst, izražava vlastite stavove i uočava pojedinosti književnoga jezika. | Čita književni tekst, prepoznaje obilježja književnoga jezika; izražava razumijevanje sadržaja teksta: redoslijed dođagaja, ponašanje lika, govor lika, pjesničke slike. |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ B.3.3.**  Učenik čita prema vlastitome interesu te razlikuje vrste knjiga za djecu. | Razlikuje slikovnicu, zbirku pjesama, zbirku priča, dječji roman, basnu, igrokaz.  Razvija čitateljske navike kontinuiranim čitanjem i motivacijom za čitanjem različitih žanrova.  Izrađuje popis pročitanih knjiga.  Objašnjava razloge vlastitoga izbora knjiga za čitanje.  Preporučuje ostalim učenicima knjige koje je pročitao i koje su mu bile zanimljive.  Sudjeluje u radionicama za poticanje čitanja u školskoj knjižnici. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Tekstovi: slikovnica, zbirka pjesama, zbirka priča, dječji roman, basna, igrokaz. | Ishod se ne vrednuje, samo se prati, a razine usvojenosti odnose se na konkretna predstavljanja na nastavi te se mogu i ne moraju sumativno vrednovati. | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ B.3.4.**  Učenik se stvaralački izražava prema vlastitome interesu  potaknut različitim iskustvima i doživljajima književnoga teksta. | Koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  Istražuje, eksperimentira i slobodno radi na temi koja mu je bliska.  Stvara različite individualne uratke: stvara na dijalektu / mjesnom govoru, piše i crta slikovnicu, glumi u igrokazu, stvara novinsku stranicu, piše pismo podrške, crta naslovnicu knjige, crta plakat, crta strip.  Razvija vlastiti potencijal za stvaralaštvo. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Učitelj priprema nastavne materijale na temelju inicijalnog stanja komunikacijske kompetencije učenika: metodički predlošci za pisane vježbe, vježbe smislenoga povezivanja riječi u rečenici/tekstu, vježbe dopunjavanja rečenica/teksta, vježbe skraćivanja rečenica/teksta, vježbe prepisivanja s preinakama. | Ishod se prati i ne podliježe sumativnom vrednovanju. | | | |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Učeniku se nudi stvaralački način izražavanja i mogućnost dokazivanja u kreativnome izričaju koji je bitno drukčiji od klasične provjere znanja. Aktivnosti se mogu ostvarivati individualnim i timskim radom. Ostvarivanje ishoda vrednuje se formativno.  Učitelj cijeni učenikovu samostalnost i poštuje njegove mogućnosti. Učenik prikuplja vlastite uratke u radnu mapu i predstavlja ih razrednomu odjelu, a učitelj ga može nagraditi ocjenom za izniman trud.  Ishodom se ostvaruju međupredmetne teme Osobni i socijalni razvoj, Učiti kako učiti, Poduzetništvo, Uporaba informacijske i komunikacijske tehnologije. | | | |

**KULTURA I MEDIJI**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ C.3.1.**  Učenik pronalazi podatke koristeći se različitim izvorima  primjerenima dobi učenika. | Prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama.  Pronalazi i kombinira podatke iz različitih izvora primjerenih dobi.  Izdvaja važne podatke iz teksta i razvrstava ih prema uputi te prenosi tekst u druge oblike ili medije. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Kulturni sadržaji:, susreti s književnicima i ilustratorima u školi ili narodnim (gradskim, mjesnim) knjižnicama. | Uz pomoć učitelja ili suučenika pronalazi podatke u različitim izvorima informacija. | Prima poruku iz različitih medija, uključuje nove informacije i izdvaja važne podatke te ih oblikuje u  novi medijski sadržaj. | Koristi se zadanim izvorima informacija u kojima pronalazi važne podatke, razvrstava ih prema uputi te ih oblikuje u novi medijski sadržaj. | Koristi se različitim izvorima informacija u kojima pronalazi važne podatke, razvrstava ih prema uputi te ih  oblikuje u novi medijski sadržaj prenoseći tekst u vizualni ili grafički izgled, govornu interpretaciju ili crtež. |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ C.3.2.**  Učenik razlikuje tiskane publikacije primjerene dobi i interesima. | Razlikuje knjige, udžbenike, časopise, plakate, strip, brošure, reklamne letke.  Samostalno i redovito čita tekstove u književnim i zabavno-obrazovnim časopisima za djecu i iskazuje mišljenje o njima.  Čita stripove i razlikuje ih od ostalih tiskanih medijskih tekstova.  Stvara kroz igru vlastite uratke potaknute određenim medijskim sadržajem. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Kulturni sadržaji: dječji književni, filmski, obrazovni, tradicijski festivali, kulturni projekti namijenjeni djeci, hrvatska kulturna i prirodna baština na svjetskoj razini (spomenici pod zaštitom UNESCO-a i nematerijalna svjetska baština u Hrvatskoj – narodni običaji i uratci). | Prepoznaje različite tiskane medije i čita medijske sadržaje. | Nabraja tiskane medije i razlikuje sadržaje u njima, | Razlikuje tiskane medije, izabire medijske sadržaje prema interesu i razvrstava ih prema zadanoj temi. | Raspravlja o medijskim sadržajima s kojima se susreće, razvija misao na temelju primljenih  informacija te kroz igru stvara vlastite uratke potaknute određenim medijskim sadržajem. |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ HJ C.3.3.**  Učenik razlikuje kulturne događaje koje posjećuje i iskazuje svoje mišljenje o njima. | Posjećuje kulturne događaje i sudjeluje u njima.  Iskazuje svoje mišljenje o kulturnome događaju (atmosferi, raspoloženju).  Razgovara s ostalim učenicima nakon kulturnoga događaja.  Izdvaja što mu se sviđa ili ne sviđa u vezi s kulturnim događajem.  Izražava svoj doživljaj kulturnoga događaja crtežom, slikom, govorom ili kratkim tekstom. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Kulturni sadržaji: kazališne predstave za djecu, likovne izložbe, izložbe u muzejima primjerene uzrastu i interesima učenika. | Ishod se ne vrednuje, samo se prati. Aktivnosti i sadržaji iskazani u ovome ishodu uvjetovani su dobi i interesima učenika, fizičkim okružjem (lokalne zajednice i njihova ponuda društveno-kulturnih i umjetničkih sadržaja) te upućivanjem na digitalne sadržaje dostupne svima bez obzira na mjesto školovanja ili stanovanja.  Sadržaji izvanučioničkoga tipa zahtijevaju pojedinačni angažman svakoga učenika, aktiviranje stečenih znanja i kompetencija u smislu neposrednoga iskustvenoga učenja. Ishodom se potiče osobni razvoj te aktivno uključivanje učenika u kulturni i društveni život zajednice. | | | |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Ishodom se potiče osobni razvoj te aktivno uključivanje učenika u kulturni i društveni život zajednice. | | | |

**MATEMATIKA**

**VREDNOVANJE USVOJENOSTI ODGOJNO-OBRAZOVNIH ISHODA**

**A / BROJEVI**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **MAT OŠ A.3.1.**  Služi se prirodnim brojevima do 10 000 u opisivanju i prikazivanju količine i redoslijeda. | Broji, čita, zapisuje (brojkom i brojevnom riječi) i uspoređuje brojeve do 10 000.  Prikazuje i upotrebljava troznamenkaste i četveroznamenkaste brojeve.  Koristi se tablicom mjesnih vrijednosti.  Služi se dekadskim sustavom brojeva.  Rastavlja broj na zbroj višekratnika dekadskih jedinica.  Određuje mjesne vrijednosti pojedinih znamenaka. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Skup prirodnih brojeva do 10 000. Tablica mjesnih vrijednosti. Uspoređivanje brojeva do 10 000. Rastavljanje broja na zbroj višekratnika dekadskih jedinica. | Čita i zapisuje brojeve do 10 000, broji po redu od zadanoga broja uz manje poteškoće kada je riječ o  prijelazu dekadske jedinice, prikazuje broj pomoću didaktičkih materijala. | Broji po redu od zadanoga broja te brojeve do 10 000 uspoređuje i prikazuje u tablici mjesnih vrijednosti. | Prikazuje četveroznamenkaste brojeve u obliku i u obliku  a · 1000 + b · 100 + c · 10 + d · 1  aTbScDi dJ te određuje broj neposredno ispred i neposredno iza zadanoga broja te brojeve između zadanih brojeva. | Prikazuje brojeve do  10 000 na različite načine te se njima služi u matematici i u  svakodnevnim situacijama. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Kako brojenje ne bi bilo samo formalno, puko izgovaranje brojevnih riječi, treba upućivati na ulogu brojenja (brojenjem doznajemo količinu, broj pridružen skupu odgovara ukupnomu broju elemenata).  Postupak uspoređivanja brojeva do 10 000 skratiti određivanjem vrijednosti tisućica (potom stotica, desetica, odnosno jedinica).  Pri uspoređivanju brojeva potrebno je ići induktivnim putem tako da različitim primjerima navodimo učenike da sami uoče pravila za uspoređivanje višeznamenkastih brojeva.  Zbog korelacije s drugim predmetima, skup brojeva proširen je na 10 000, pri čemu je prvo potrebno dobro usvojiti brojeve do 1000. Tek potom se za potrebe koreliranja s drugim predmetima skup brojeva proširuje do  10 000 (npr. planirati u 2. polugodištu). | | | |

|  |  |  |  |  |
| --- | --- | --- | --- | --- |
| **MAT OŠ A.3.2.**  Zbraja i oduzima u skupu prirodnih brojeva do 1 000. | Određuje mjesnu vrijednost znamenaka u troznamenkastome broju.  Mentalno zbraja i oduzima brojeve do 1 000.  Primjenjuje svojstvo komutativnosti i vezu zbrajanja i oduzimanja.  Procjenjuje rezultat zbrajanja i oduzimanja.  Pisano zbraja i oduzima primjenjujući odgovarajući matematički zapis.  Imenuje članove računskih operacija.  Rješava tekstualne zadatke. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Zbrajanje i oduzimanje u skupu prirodnih brojeva do 1 000. Mentalno zbrajanje i oduzimanje brojeva u skupu brojeva do 1 000. Veza zbrajanja i oduzimanja. Pisano zbrajanje i oduzimanje u skupu brojeva do 1 000. | Zbraja i oduzima u skupu brojeva do 1 000 pomoću konkreta, pisano zbraja i oduzima unutar određene dekadske jedinice. | Mentalno i pisano zbraja i oduzima u skupu brojeva do 1 000 uz povremene pogreške. | Procjenjuje rezultat te mentalno i pisano zbraja i oduzima provjeravajući rezultat. | Vješto zbraja i oduzima u skupu brojeva do 1 000 objašnjavajući postupak pisanoga računanja. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Zbrajanje i oduzimanje brojeva do 1 000 temelji se na predznanju i automatiziranome zbrajanju i oduzimanju u skupu brojeva do 20 i 100 te na vezi između zbrajanja i oduzimanja.  Kako bi se potaknule i razvile misaone mogućnosti, učenika valja neprestano poticati na procjenu rezultata te provjeru rješenja i vještinu mentalnoga računanja (po potrebi rastavljanjem broja na zbroj višekratnika dekadskih jedinica ili zapisivanjem djelomičnih rezultata).  Kad to okolnosti dopuštaju, uvježbavanje mentalnoga zbrajanja i oduzimanja moguće je i primjenom edukativnih računalnih igara i dr.  Potrebno je koristiti se različitim situacijama i zadatcima u kojima treba primjenjivati zbrajanje i oduzimanje.  Tek kad je dobro usvojen postupak zbrajanja i oduzimanja rastavljanjem, može se prijeći na pisani postupak zbrajanja i oduzimanja.  Pisano zbrajanje i oduzimanje usvaja se postupno primjenom brojevnih kartica, tablice mjesnih vrijednosti i pravilnoga matematičkog zapisa.  Iako su učenici u 3. razredu usvojili brojevni niz do 10 000, računaju u skupu brojeva do 1 000. | | | |

|  |  |  |  |  |
| --- | --- | --- | --- | --- |
| **MAT OŠ A.3.3.**  Dijeli prirodne brojeve  do 100 s ostatkom. | Dijeli brojeve do 100 s ostatkom.  Provjerava rješenje pri dijeljenju s ostatkom.  Rješava tekstualne zadatke. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Dijeljenje brojeva do 100 s ostatkom. | Dijeli s ostatkom uz pomoć. | Dijeli s ostatkom uz manju nesigurnost. | Dijeli s ostatkom uz provjeravanje rezultata. | U dijeljenju s ostatkom objašnjava značenje ostatka. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Pri upoznavanju dijeljenja s ostatkom u početku valja zadavati i zadatke sadržajno utemeljene u svakodnevici kako bi učenici pojam ostatka usvojili na razumljiv način. | | | |

|  |  |  |  |  |
| --- | --- | --- | --- | --- |
| **MAT OŠ A.3.4.**  Pisano množi i dijeliprirodne brojeve do 1 000 jednoznamenkastim brojem. | Primjenjuje odgovarajući matematički zapis pisanoga množenja i dijeljenja. Primjenjuje svojstva računskih operacija (komutativnost i distributivnost). Primjenjuje veze između računskih operacija. Množi i dijeli broj brojevima 10, 100 i 1 000. Pisano dijeli na duži i kraći način. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Pisano množenje i dijeljenje prirodnih brojeva do 1 000 jednoznamenkastim brojem. Množenje zbroja brojem. Množenje i dijeljenje broja s 10, 100 i 1 000. | Pisano množi. Dijeli jednoznamenkastim brojem samo u jednostavnim primjerima. | Pisano množi. Dijeli jednoznamenkastim brojem na duži način. | Točno pisano množi. Dijeli jednoznamenkastim brojem na kraći način uz prethodnu procjenu rezultata. | Brzo i točno procjenjuje rezultat. Množi i dijeli jednoznamenkastim brojem objašnjavajući postupak. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Postupnost: množiti i dijeliti zbroj brojem, množiti i dijeliti u tablici mjesnih vrijednosti te množiti i dijeliti izvan tablice pravilnim matematičkim zapisom.  Poučiti učenike procjenjivati rezultat, množiti i dijeliti broj s 10, 100 i 1000. Učenike je potrebno poticati na procjenjivanje rezultata na svim razinama, a razumna očekivanja su na najvišoj razini.  Postupak pisanoga dijeljenja uvodi se na dva načina, na dulji način (s potpisivanjem djelomičnoga umnoška) ili na kraći način. Ipak, preporučuje se da, ako učenici mogu prijeći na kraći način,  to i rade kako bi se sam postupak skratio.  Učenici dijeljenje brojeva zapisuju i kosom ili ravnom crtom koju čitaju podijeljeno kako bi spoznali da se znak dijeljenja može prikazati i na druge načine (ne spominje se pojam razlomka). | | | |

|  |  |  |  |  |
| --- | --- | --- | --- | --- |
| **MAT OŠ A.3.5.**  Izvodi više  računskih operacija. | Određuje vrijednosti izraza sa zagradama. Određuje vrijednosti izraza s više računskih operacija. Primjenjuje svojstva računskih operacija (komutativnost, asocijativnost i distributivnost). Primjenjuje veze među računskim operacijama. Imenuje članove računskih operacija. Rješava različite vrste zadataka. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Izvođenje više računskih operacija (sa zagradama i bez zagrada). | Rješava zadatke u kojima se pojavljuju dvije računske operacije uz manju nesigurnost. | Rješava zadatke s više računskih operacija i sa zagradama. | Rješava zadatke s više računskih operacija objašnjavajući redoslijed njihova izvođenja. | Vješto osmišljava zadatke s više računskih operacija. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Postupno uvoditi učenike u rješavanje zadataka u kojima se pojavljuju zagrade i više računskih operacija. | | | |

|  |  |  |  |  |
| --- | --- | --- | --- | --- |
| **MAT OŠ A.3.6.**  Primjenjuje četiri računske operacije i odnose među brojevima u problemskim  situacijama. | Primjenjuje stečene matematičke spoznaje o brojevima, računskim operacijama i njihovim svojstvima u rješavanju svakodnevnih problemskih situacija.  Korelacija s međupredmetnim temama Osobni i socijalni razvoj, Učiti kako učiti, Poduzetništvo, Održivi razvoj i Građanski odgoj i obrazovanje. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Primjena računskih operacija i odnosa među brojevima u rješavanju problemskih situacija. | Primjenjuje usvojene spoznaje u rješavanju jednostavnih problemskih situacija iz neposredne okoline uz manju nesigurnost. | Primjenjuje četiri računske operacije u rješavanju jednostavnih problemskih situacija iz neposredne okoline. | Primjenjuje četiri računske operacije u rješavanju složenijih problemskih situacija iz neposredne okoline. | Primjenjuje četiri računske operacije u rješavanju problemskih situacija. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Između ostaloga, prikazivati i računati polovine, trećine…nekoga broja. | | | |

**B / ALGEBRA I FUNKCIJE**

|  |  |  |  |  |
| --- | --- | --- | --- | --- |
| **MAT OŠ B.3.1.**  Rješava zadatke s jednim nepoznatim članom koristeći se slovom kao oznakom za broj. | Koristi se slovom kao oznakom za broj.  Uvrštava zadani broj umjesto slova.  Određuje vrijednost nepoznatoga člana jednakosti/nejednakosti.  Primjenjuje svojstva računskih operacija.  Primjenjuje veze među računskim operacijama. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Određivanje vrijednosti nepoznatoga člana jednakosti i nejednakosti. | Izračunava vrijednost brojevnoga izraza uvrštavanjem zadanoga broja na mjesto slova. | Uz manju pomoć izračunava vrijednost nepoznatoga člana u jednakosti i provjerava točnost dobivenoga rješenja. | U jednakosti samostalno izračunava vrijednost nepoznatoga člana primjenjujući veze među računskim operacijama. | Rješava problemske situacije zapisujući jednakost s jednim nepoznatim članom. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Primjeri zadataka:  Izračunaj vrijednost izraza 234 + *a* ako je *a* = 48. Izračunaj *b* ako je 780 – *b* = 89 →*b* = 780 – 89.  Odredi sve troznamenkaste brojeve *c* za koje vrijedi 694 >*c*>688.  Zapiši matematičkim znakovima račun i izračunaj nepoznati član ako je djeljenik 63, a količnik 9.  63 : = 9, 63 : 7 = 9 , = 7 jer je 7 · 9 = 63  Račun zapiši matematičkim znakovima tako da umjesto upotrijebiš slovo *a*.  63 : *a* = 9, 63 : 7 = 9 , *a* = 7 jer je 7 · 9 = 63  Koji faktor množimo brojem 5 kako bi njihov umnožak bio 35?  ? · 5 = 35  Račun zapiši tako da umjesto upitnika upotrijebiš slovo*b, x, z…. b*· 5 = 35, 7 · 5 = 35 ,*b* = 7  Ivan štedi za nove slušalice koje koštaju 136 kn. Koliko mu kuna još nedostaje ako je do sada uštedio 94 kune?  94 + *s* = 136, rješava se vezom zbrajanja i oduzimanja, *s =* 136 – 94 , *s* = 42 | | | |

**C / OBIK I PROSTOR**

|  |  |  |  |  |
| --- | --- | --- | --- | --- |
| **MAT OŠ C.3.1.**  Opisuje i crta točku, dužinu,  polupravac i pravac te njihove odnose. | Crta i označava točke i dužine.  Upoznaje pravac kao neograničenu ravnu crtu. Crta i označava pravac i polupravac.  Crta dužinu kao dio pravca i ističe njezine krajnje točke.  Određuje i crta pripadnost točaka pravcu. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Pravac, polupravac i dužina kao dijelovi pravca. | Prepoznaje i crta pravac i polupravac. | Opisuje i crta pravac i njegove dijelove. | Iz crteža određuje pripadnost i nepripadnost određene točke, dužine i polupravca zadanomu pravcu. | Crtežom prikazuje pripadnost i nepripadnost određene točke, dužine i polupravca zadanomu pravcu |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Pojam pravca usvaja se neograničenim (zornim) produljivanjem crte preko krajnjih točaka dužine kako bi učenici na taj način razlikovali prikaz pravca od pojma pravca.  Pri upoznavanju pravca jako je bitno naglasiti da se pravac ne može cijeli nacrtati, nego da je ravna crta kojom ga prikazujemo samo dogovoreni način prikazivanja pravca.  Paziti da učenici ne poistovjete prikaz pravca s njegovim značenjem.  Pravac i polupravac potrebno je pravilno crtati, označavati i imenovati.  S obzirom na već razvijenu grafomotoriku učenika, točku, umjesto križićem i točkom, označavaju samo točkom. | | | |

|  |  |  |  |  |
| --- | --- | --- | --- | --- |
| **MAT OŠ C.3.2.**  Prepoznaje i crta pravce u različitim međusobnim odnosima. | Crta pravac i njegove dijelove.  Crta usporedne pravce i pravce koji se sijeku (uključujući okomite).  Pravcima koji se sijeku određuje sjecište.  Primjenjuje matematičke oznake za okomitost i usporednost dvaju pravaca. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Pravci koji se sijeku. Crtanje usporednih i okomitih pravaca. | Prepoznaje i navodi međusobne odnose pravaca te uz manju pomoć crta pravce koji se sijeku (uključujući okomite) i usporedne pravce. | Opisuje i crta međusobne odnose pravaca uz manju nesigurnost. | Precizno crta okomite i usporedne pravce te se koristi oznakama za okomitost i usporednost dvaju pravaca. | Crta okomite i usporedne pravce u različite svrhe (npr. kvadrat, pravokutnik, tablice). |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Međusobne odnose pravaca potrebno je crtati precizno i uredno te pravilno zapisivati matematičkim jezikom. Crtanje okomitih i usporednih pravaca primjenjuje se pri crtanju tablica za prikaz različitih podataka, za crtanje tablica mjesnih vrijednosti, geometrijskih likova…  Pri crtanju usporednih i okomitih pravaca moguće je koristiti se ravnalom i jednim ili dvama trokutima | | | |

|  |  |  |  |  |
| --- | --- | --- | --- | --- |
| MAT OŠ C.3.3.  Služi se šestarom u crtanju i konstruiranju. | Koristi se šestarom kao dijelom geometrijskoga pribora.  Šestarom se služi u crtanju i prenošenju dužine određene duljine.  Konstruira kružnicu.  Crta pravokutnik i kvadrat određene duljine stranica. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Crtanje i konstruiranje šestarom (kružnica, pravokutnik i kvadrat). Prenošenje dužine zadane duljine. | Pomoću šestara prenosi dužine. | Konstruira kružnicu. | Koristi se šestarom u crtanju pravokutnika i kvadrata. | Koristi se šestarom u crtanju ili konstruiranju različitih geometrijskih motiva. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Cilj je ovoga ishoda osposobiti učenike za služenje šestarom.  U crtanju pravokutnika i kvadrata učenik se šestarom koristi za prenošenje duljine dužine pojedine stranice. | | | |

**D / MJERENJE**

|  |  |  |  |  |
| --- | --- | --- | --- | --- |
| **MAT OŠ D.3.1.**  Procjenjuje, mjeri i crta dužine zadane duljine. | Poznaje jedinične dužine za mjerenje dužine i njihov međusobni odnos u skupu brojeva do 1 000 (kilometar, metar, decimetar, centimetar, milimetar).  Mjeri dužinu odgovarajućim mjernim instrumentom i zadanom mjernom jediničnom dužinom.  Zapisuje duljinu dužine mjernim brojem i znakom mjerne jedinice.  Duljinu dužine zapisuje matematičkim znakovima.  Procjenjuje duljinu dužine (milimetar, centimetar, decimetar) i udaljenosti (metar, kilometar) odabirući optimalnu mjernu jedinicu.  Računa s jedinicama za mjerenje dužine (u skupu brojeva do 1 000). | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Procjena, mjerenje i crtanje dužine zadane duljine. Jedinice za mjerenje dužine (mm, cm, dm, m, km).  Računanje s jedinicama za mjerenje dužine (u skupu brojeva do 1 000).  Prošireni sadržaj: Preračunavanje mjernih jedinica. | Imenuje mjerne jedinice i pokazuje rukama njihov odnos. | Mjeri dužinu i crta dužine zadane duljine. | Procjenjuje duljinu dužine i mjerenjem provjerava svoju procjenu. | Primjenjuje pravilan matematički zapis za duljinu dužine i iskazuje odnos jediničnih dužina prikazujući ga na različite načine. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Pri poučavanju je potrebno razlikovati pojam dužine i duljine kao njezina mjeriva svojstva (mjerimo dužinu kako bismo doznali njezinu duljinu).  Učenici upoznaju standardne mjerne jedinice i njihove znakove. Jako je bitno osvijestiti veličinu tih standardnih jedinica pa se učenike potiče da rukama pokazuju dužinu od jednoga metra, decimetra, centimetra i milimetra. Mogu na svome tijelu pronaći neku veličinu za usporedbu koja im kasnije može pomoći u procjeni (povezati na primjer duljinu raširenoga palca i kažiprsta s decimetrom, minimalno mogući razmak palca i kažiprsta s milimetrom i slično). Kilometar im se može približiti nekim primjerom iz neposredne okoline.  Duljinu dužine zapisivati matematičkim jezikom. Učenike je potrebno poticati na procjenjivanje rezultata na svim razinama, a razumna su očekivanja na vrlo dobroj razini. | | | |

|  |  |  |  |  |
| --- | --- | --- | --- | --- |
| **MAT OŠ D.3.2.**  Procjenjuje i mjeri masu tijela. | Uočava masu kao svojstvo tijela. Uspoređuje mase tijela.  Imenuje jedinice za mjerenje mase (gram, dekagram, kilogram, tona).  Upoznaje različite vage i postupak vaganja.  Procjenjuje i mjeri masu tijela te pravilno zapisuje dobivenu vrijednost (mjernim brojem i znakom jedinične veličine). Iskazuje odnose mjernih jedinica za masu.  Računa s jedinicama za masu tijela (u skupu brojeva do 1 000). | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Procjena i mjerenje mase tijela. Uspoređivanje mase tijela. Mjerne jedinice za masu (g, dag, kg, t). Računanje s mjernim jedinicama za masu (u skupu brojeva do 1 000). | Procjenjuje i uspoređuje mase predmeta iz neposredne okoline te imenuje mjerne jedinice za mjerenje mase. | Mjeri masu različitih predmeta vagom zapisujući dobivenu vrijednost. | Procjenjuje masu tijela te vaganjem provjerava procjenu, uočava odnos među mjernim jedinicama za masu. | Vješto procjenjuje i mjeri masu tijela te prelazi s jednih mjernih jedinica na druge. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | U početku poučavanja na konkretima se uočavaju i uspoređuju nejednake mase (spoznati da (ne)jednake veličine predmeta ne moraju istim omjerom pratiti i masu).  Nakon toga se imenuju mjerne jedinice za masu i razlikuju njihove vrijednosti (tona, kilogram, dekagram i gram), no neće se preračunavati.  Učenici iskazuju odnose mjernih jedinica povezujući ih s tijelima jedinične mase.  Koristiti se različitim vagama, a digitalnim vagama mjeriti cjelobrojnu masu (unaprijed odabrati predmete čija masa nije decimalni zapis).  Učenike je potrebno poticati na procjenjivanje rezultata na svim razinama, a razumna su očekivanja na vrlo dobroj razini. | | | |

**E. PODATCI, STATISTIKA I VJEROJATNOST**

|  |  |  |  |  |
| --- | --- | --- | --- | --- |
| **MAT OŠ D.3.3.**  Određuje opseg likova. | Opisuje opseg kao duljinu ruba bilo kojega geometrijskog lika.  Mjeri duljinu dužine.  Mjeri opseg neformalnim i formalnim načinima.  Određuje opseg trokuta, pravokutnika i kvadrata kao zbroj duljina njihovih stranica.  Procjenjuje i mjeri opseg lika objašnjavajući postupak | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Opseg trokuta, pravokutnika i kvadrata kao zbroj duljina stranica. | Opisuje opseg kao duljinu ruba promatranoga lika. | Mjeri opseg likova neformalnim načinima i povezuje opseg s duljinama pojedinih stranica. | Određuje opseg trokuta, pravokutnika (i kvadrata) kao zbroj duljina stranica promatranoga lika. | Procjenjuje i određuje opseg likova na različite načine povezujući ih i objašnjavajući postupak. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | U početku poučavanja učenici će mjeriti opseg neformalnim načinom: koristeći se koncem, vunom, papirnatim vrpcama…  Učenike se navodi na zaključak da je opseg zbroj duljina svih stranica mnogokuta.  Učenici mogu odrediti i opseg lika sastavljenoga od dva ili više likova poznatih učeniku, zaključivati o svojstvima dvaju ili više likova i sl.  Duljina stranica zadanoga lika kojemu se mjeri opseg može se prenositi i šestarom na crtu.  Učenike je potrebno poticati na procjenjivanje rezultata na svim razinama, a razumna su očekivanja na najvišoj razini.  Pri određivanju opsega trokuta, pravokutnika i kvadrata kao zbroja duljina stranica ne rabi se formula za izračunavanje, a opseg se zapisuje malim slovom *o* (npr. *o* = 12 cm). | | | |

**PRIRODA I DRUŠTVO**

**VREDNOVANJE USVOJENOSTI ODGOJNO-OBRAZOVNIH ISHODA**

**A. ORGANIZIRANOST SVIJETA OKO NAS**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **PID OŠ A.3.1.**  Učenik zaključuje o organiziranosti prirode. | Opisuje osnovna obilježja živih bića. Razvrstava biljke iz zavičaja u skupine prema odabranome kriteriju (zeljaste, drvenaste, vazdazelene i sl.). Prepoznaje obilježja životinja u svome zavičaju te ih razvrstava u skupine (npr. mesožderi, biljožderi ili svežderi i sl.).  Prepoznaje osnovne dijelove biljke i njihovu ulogu. Istražuje različita svojstva i stanja vode.  Uočava i razlikuje vremenske pojave (npr. snijeg, tuča, magla, mraz, inje, vjetar...).  Zaključuje da se tijelo sastoji od dijelova - organa i da dijelovi čine cjelinu, organizam o kojemu se treba brinuti. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Promatrajući biljke, životinje i ljude, istražuje što im je zajedničko (dišu, rastu i razvijaju se, razmnožavaju se, hrane se) i po čemu se razlikuju. Istražuje biljne i životinjske organizme u okolišu specifične za to područje. Promatrajući različite biljke, učenik prepoznaje njezine dijelove (korijen, stabljika, list, cvijet, plod) te ih uspoređuje i prikazuje. Poznaje jestive dijelove nekih biljaka te osnovne ljekovite biljke u svome okolišu. Izvođenjem pokusa spoznaje različita svojstva i promjene stanja vode (prozirnost, miris, boja, okus, taljenje leda, tekuće, plinovito i čvrsto stanje) i povezuje ih s korištenjem vode u živome svijetu i vremenskim prilikama. Koristi se termometrom i na razini opće informacije upotrebljava mjernu jedinicu. Mjeri i očitava temperaturu (zraka i vode). Uočava opasnosti od hodanja po zaleđenoj površini rijeke, jezera… Na prikazu ljudskoga tijela (crtež, model, aplikacija i sl.) uočava da organi čine cjelinu. | Uz pomoć uspoređuje obilježja živih bića, svojstva i stanja tvari i vremenske pojave, razvrstava ih prema kriteriju, prikazuje i opisuje njihovu organiziranost. | Uspoređuje obilježja živih bića, svojstva i stanja tvari i vremenske pojave, razvrstava ih prema kriteriju, prikazuje i opisuje njihovu organiziranost. | Analizira obilježja živih bića, svojstva i stanja tvari i vremenske pojave, razvrstava ih prema kriteriju, prikazuje i objašnjava njihovu organiziranost. | Zaključuje o obilježjima živih bića, svojstvima i stanjima tvari i vremenskim pojavama, razvrstava ih prema kriteriju, prikazuje i objašnjava njihovu organiziranost. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Učenik grafički prikazuje rezultate mjerenja termometrom, izrađuje prikaz razvrstanih biljnih i životinjskih organizama iz svoga zavičaja (crtežom, Vennovim dijagramom, digitalno, fotografijama i sl.).  Prema osobnome interesu istražuje ulogu organa i način brige za ljudski organizam. | | | |

|  |  |  |  |  |
| --- | --- | --- | --- | --- |
| **PID OŠ A.3.2.**  Učenik prikazuje vremenski slijed događaja i procjenjuje njihovu važnost. | Prikazuje vremenski slijed događaja na vremenskoj crti ili lenti vremena (desetljeće u životu učenika i njegove obitelji, stoljeće i tisućljeće na primjeru kulturno-povijesnih spomenika koje učenici mogu neposredno promatrati, važniji događaji i sl.) i procjenjuje njihovu važnost. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Učenik prepoznaje spomenike svoga zavičaja te istražuje njihovu povijest (izvanučionička nastava). Učenik istražuje i opisuje te na vremenskoj crti ili lenti vremena smješta značajne događaje iz povijesti vlastitoga života, obitelji i svoga zavičaja.  Napomena: Učenik treba razumjeti da svako stoljeće ima početak i kraj. Nije potrebno inzistirati i vrednovati godinu početka i kraja stoljeća ili tisućljeća već je važno da učenik istražuje slijed značajnih događaja svoga zavičaja, pridružuje ih vremenskoj crti ili lenti vremena, otkriva što se promijenilo danas u odnosu na prošlost i kakva bi mogla biti budućnost.  Istražuje svoje pretke te izrađuje obiteljsko stablo. Uspoređuje način života ljudi u prošlosti i sadašnjosti promatranjem fotografija, gledanjem dokumentarnih filmova, posjetom dvorcu, muzeju i sl. Predviđa događaje koji će se dogoditi.  Na temelju rasporeda obveza i aktivnosti učenik organizira svoje slobodno vrijeme. | Uz pomoć prikazuje vremenski slijed događaja u zavičaju u desetljeću, stoljeću i tisućljeću. | Uz pomoć prikazuje vremenski slijed događaja u zavičaju u desetljeću, stoljeću i tisućljeću i opisuje njihovu važnost. | Prikazuje vremenski slijed događaja u zavičaju u desetljeću, stoljeću i tisućljeću i opisuje njihovu važnost. | Prikazuje vremenski slijed događaja u zavičaju u desetljeću, stoljeću i tisućljeću i procjenjuje njihovu važnost. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Učenik se može koristiti različitim računalnim igrama i programima za prikazivanje vremenskoga slijeda događaja. | | | |

|  |  |  |  |  |
| --- | --- | --- | --- | --- |
| **PID OŠ A.3.3.**  Učenik zaključuje o organiziranosti lokalne zajednice, uspoređuje prikaze različitih prostora. | Opisuje organiziranost lokalne zajednice u svome zavičaju (gradonačelnik, načelnik i sl.)  Imenuje strane svijeta.  Primjenjuje pravila organizacije i označavanja prostora u izradi ili korištenju plana mjesta, čitanju geografske karte (tumač znakova, prikaz simbolima na planu mjesta i geografskoj karti, piktogrami i sl.).  Opisuje izgled zavičaja te ga uspoređuje s umanjenim prikazom. Opisuje prometnu povezanost zavičaja. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Upoznaje dogovorena pravila i simbole na planu mjesta i geografskoj karti. Koristi se planom mjesta i geografskim kartama tijekom izvanučioničke nastave. Razlikuje vrste prometnica u zavičaju i prometnu povezanost zavičaja (kopneni, zračni i vodeni promet). Učenik u neposrednome okružju ili čitajući geografsku kartu prepoznaje i razlikuje reljefne oblike: nizine, uzvisine, vode, otok, poluotok, obalu i dr. te pokazuje ih na karti. Učenik može upotrebljavati pojam reljef, ali nije potrebno provjeravanje definicije pojma reljef. | Uz pomoć opisuje organiziranost lokalne zajednice te prepoznaje pravila prikaza organiziranosti prostora na planu mjesta i geografskoj karti. | Opisuje organiziranost lokalne zajednice i pravila prikaza organiziranosti prostora na planu mjesta i geografskoj karti. | Navodi primjere organiziranosti lokalne zajednice te objašnjava i pokazuje pravila prikaza organiziranosti prostora na planu mjesta i geografskoj karti. | Zaključuje o organiziranosti lokalne zajednice, uspoređuje prikaze prostora na planu mjesta i geografskoj karti. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Preporučuje se posjet i razgovor s gradonačelnikom ili načelnikom kako bi upoznali organizaciju lokalne zajednice (Napomena: Nije nužno upoznavati cijelu županiju).  Istražuje podrijetlo naziva strana svijeta.  Izrađuje kompas (magnetizirana igla na površini vode) i rabi ga za snalaženje u prostoru.  Upoznaje i uz učiteljevu prisutnost koristi se različitim aplikacijama na različitim uređajima.  Koristi se IKT-om za komunikaciju s poznatim/važnim osobama. | | | |

**B. PROMJENE I ODNOSI**

|  |  |  |  |  |
| --- | --- | --- | --- | --- |
| **PID OŠ B.3.1.**  Učenik raspravlja o važnosti odgovornoga odnosa prema sebi, drugima i prirodi. | Odgovorno se ponaša prema sebi, drugima, svome zdravlju i zdravlju drugih osoba.  Prepoznaje važnost okružja za očuvanje tjelesnoga, ali i mentalnog zdravlja (obitelj, prijatelji). Odgovorno se ponaša prema biljkama i životinjama u zavičaja i širemu prostoru.  Procjenjuje utjecaj čovjeka na biljke i životinje u zavičaju.  Opisuje djelovanje onečišćenja na zdravlje čovjeka.  Opisuje utjecaj tehnologije na zdravlje i okoliš. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Odgovornost prema zdravlju: osobni rast i razvoj - pravilna prehrana, tjelesne aktivnosti, prevencija nasilja, opasne i otrovne tvari u učenikovoj kući, npr. lijekovi, sredstva za čišćenje. Odgovornost prema okolišu: briga za okoliš - postupci i aktivnosti koji pridonose održivosti: ponovno upotrebljava, razvrstava otpad, reciklira papir, uočava važnost vode i očuvanje vode. Zaštita (očuvanje) prirode kao jedna od aktivnosti kojima čovjek nastoji očuvati biljke, životinje, prirodni prostor i sl. | Opisuje svojim riječima i daje primjere odgovornoga odnosa prema sebi, drugima i prirodi. | Opisuje svojim riječima i daje primjere odgovornoga odnosa prema sebi, drugima i prirodi te navodi posljedice neodgovornoga odnosa. | Objašnjava svojim riječima i daje primjere odgovornoga odnosa prema sebi, drugima i prirodi te navodi posljedice neodgovornoga odnosa. | Raspravlja o važnosti odgovornoga odnosa prema sebi, drugima i prirodi. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Preporučuje se izrada pročišćivača za vode, ekoloških sredstava za čišćenje i sl. Istražiti proizvode od ljekovitoga bilja iz zavičaja (npr. čajevi, kreme, soli za kupanje i sl. od kamilice, nevena, sljeza, bazge, lipe, mente, kadulje, lavande, ružmarina i dr.) i upozoriti na postojanje otrovnih biljnih vrsta. Povezati s uzgojem biljaka u školskome vrtu. | | | |

|  |  |  |  |  |
| --- | --- | --- | --- | --- |
| **PID OŠ B.3.2.**  Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša. | Prepoznaje važnost biljaka i životinja za život ljudi i daje vlastite primjere.  Objašnjava međuovisnost biljnoga i životinjskoga svijeta i čovjeka.  Objašnjava povezanost staništa i uvjeta u okolišu s promjenama u biljnome i životinjskome svijetu u zavičaju.  Zaključuje o uzrocima i posljedicama u procesima u prirodi npr. truljenja, sušenja, gorenja, otapanja, miješanja i sl. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Promatra, bilježi i zaključuje o promjenama i odnosima u prirodi (izvanučionička nastava). Prepoznaje najpoznatije biljke i životinje u vodama zavičaja te istražuje međuovisnost živih bića i voda kao staništa u zavičaju. Uspoređuje odnose i međuovisnosti živih bića (prehrambene odnose/hranidbeni lanac, suživot raka i moruzgve, oprašivanje i sl.). | Bilježi i uz pomoć predviđa promjene u prirodi i međuovisnost živih bića i staništa. | Bilježi, opisuje i predviđa promjene u prirodi i međuovisnost živih bića i staništa. | Analizira i predviđa promjene u prirodi i međuovisnost živih bića i staništa. | Zaključuje o uzrocima i posljedicama promjena u prirodi i međuovisnosti živih bića i staništa. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Prati uvjete u okolišu, npr. temperaturu, svjetlost, vlagu, vremenske prilike, uspoređuje npr. biljke na sjevernoj i južnoj strani, pšenicu ispod snijega, život ispod leda.  Prati promjene razine voda u zavičaju u odnosu na vremenske prilike.  Učenik može promatrati procese truljenja voća, povrća, lišća i sl. ili kompostište.  Dobivene rezultate prikazuje na razne načine (crtežom, primjenom IKT-a, tablično, jednostavnim dijagramom). | | | |

|  |  |  |  |  |
| --- | --- | --- | --- | --- |
| **PID OŠ B.3.3.**  Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju. | Opisuje svoje prvo desetljeće i na vremenskoj crti ili lenti vremena prikazuje značajne događaje u svome životu. Uspoređuje prošlost i sadašnjost i predviđa promjene i odnose u budućnosti.  Raspravlja o utjecaju događaja, osoba i promjena na sadašnji i budući život čovjeka.  Prikazuje događaje, osobe i promjene u zavičaju tijekom prošlosti i sadašnjosti te ih predviđa u budućnosti služeći se kalendarom, vremenskom crtom, crtežom i sl., uz korištenje digitalnim interaktivnim uslugama (geografske karte, vremenska prognoza…), IKT-om, ovisno o uvjetima. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Učenik istražuje i prikazuje događaje iz vlastite prošlosti ili prošlosti svoje obitelji (godine rođenja članova obitelji). Uspoređuje na različitim primjerima prošlost, sadašnjost i budućnost (uloga  životinja i biljaka u životu ljudi nekad i danas, mogućnosti prehrane i prehrambene navike predaka s prehranom danas i sl.). Učenik istražuje značajne osobe i događaje iz zavičaja u prošlosti te ih prikazuje (npr. Seljačka buna, Hvarska buna, Bitka kod Siska, “Đurđevački picoki”, prvi tramvaj u Osijeku, ban Josip Jelačić i dr.). | Uz pomoć opisuje događaje, osobe i promjene tijekom desetljeća, stoljeća i tisućljeća i njihov utjecaj na sadašnjost. | Opisuje događaje, osobe i promjene tijekom desetljeća, stoljeća i tisućljeća i njihov utjecaj na sadašnjost. | Objašnjava događaje, osobe i promjene tijekom desetljeća, stoljeća i tisućljeća i njihov utjecaj na sadašnjost i budućnost. | Uspoređuje događaje, osobe i promjene tijekom desetljeća, stoljeća i tisućljeća i raspravlja o njihovu utjecaju na sadašnjost i budućnost. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Učenik istražuje i prikazuje događaje iz vlastite prošlosti ili prošlosti svoje obitelji (godine rođenja članova obitelji).  Uspoređuje na različitim primjerima prošlost, sadašnjost i budućnost (uloga životinja i biljaka u životu ljudi nekad i danas, mogućnosti prehrane i prehrambene navike predaka s prehranom danas i sl.). Učenik istražuje značajne osobe i događaje iz zavičaja u prošlosti te ih prikazuje (npr. Seljačka buna, Hvarska buna, Bitka kod Siska, “Đurđevački picoki”, prvi tramvaj u Osijeku, ban Josip Jelačić i dr.). | | | |

|  |  |  |  |  |
| --- | --- | --- | --- | --- |
| **PID OŠ B.3.4.**  Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | Snalazi se u zavičajnome prostoru prema glavnim i sporednim stranama svijeta.  Čita i tumači plan mjesta prema tumaču znakova (legendi).  Kreće se od točke A do točke B koristeći se planom.  Izrađuje/prikazuje plan neposrednoga okružja različitim načinima.  Prepoznaje utjecaj promjene stajališta i vremenskih uvjeta na obzor.  Čita geografsku kartu.  Prepoznaje prostorna (reljefna) obilježja zavičaja koja uvjetuju način života ljudi. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Snalazi se u prostoru s pomoću različitih objekata, kompasa, Sunca, snijega na prisojnoj i osobnoj strani i sl. Čita geografsku kartu, pronalazi i pokazuje svoj zavičaj, prirodna obilježja zavičaja i mjesta u zavičaju te prometnu povezanost. Tumači plan mjesta te ga izrađuje/prikazuje različitim načinima: crtežom, plakatom, u pješčaniku, digitalno, maketama i sl. Povezuje prostorna obilježja zavičaja s načinom života, npr. izgled naselja, izgled ulice, materijale za gradnju, gospodarske djelatnosti/zanimanja određenoga područja, vrste prometa i prometnu povezanost. | Uz pomoć se snalazi u zavičajnome okružju, čita plan mjesta i geografsku kartu, izrađuje plan neposrednoga okružja te opisuje međuodnos prostornih obilježja zavičaja i načina života. | Snalazi se u zavičajnome okružju, čita i opisuje plan mjesta, geografsku kartu i međuodnos prostornih obilježja zavičaja i načina života te izrađuje plan neposrednoga okružja. | Snalazi se u zavičajnome okružju, objašnjava plan mjesta, geografsku kartu i međuodnos prostornih obilježja zavičaja i načina života te izrađuje plan neposrednoga okružja. | Snalazi se u zavičajnome okružju, analizira plan mjesta, geografsku kartu i međuodnos prostornih obilježja zavičaja i načina života te izrađuje plan neposrednoga okružja. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Izrađuje jednostavne karte koristeći se poznatim simbolima za različite igre potraga (skupina traži skupinu, potraga za blagom, geolokacijske igre - globalna potraga za blagom, mrežna aplikacija).  Prema mogućnostima i interesima koristiti se digitalnim interaktivnim uslugama (npr. geografske karte). Napomena: Moguće je izraditi i plan manjega mjesta te igrati geolokacijske igre (izvanučionička nastava). | | | |

**C. POJEDINAC I DRUŠTVO**

|  |  |  |  |  |
| --- | --- | --- | --- | --- |
| **PID OŠ C.3.1.**  Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine. | Raspravlja o svojoj ulozi i povezanosti sa zavičajem prema događajima, interesima i vrijednostima. Raspravlja kako izgled zavičaja utječe na način života.  Objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima.  Uspoređuje društvo u zavičaju u prošlosti sa sadašnjim društvom, komentira sličnosti i različitosti. Navodi značajne osobe i događaje iz zavičaja i objašnjava njihov doprinos zavičaju i stavlja ih u povijesni slijed.  Objašnjava i procjenjuje povezanost baštine s identitetom zavičaja te ulogu baštine na zavičaj.  Imenuje i opisuje neku od zaštićenih biljnih i/ili životinjskih zavičajnih vrsta te predlaže načine njezina očuvanja.  Navodi primjere i načine zaštite i očuvanja prirodne, kulturne i povijesne baštine zavičaja. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Navodi primjere utjecaja zavičajnih obilježja na način života. Posebnosti i prepoznatljivosti zavičaja: grb, zastava, suvenir, tradicija, običaji, događaji, prirodne ljepote, kulturno-povijesne znamenitosti, obilježavanje državnih praznika, blagdana, značajnih dana i događaja. Napomena: Mogući posjeti različitim ustanovama: muzejima, arhivima, knjižnicama i sl. zaštićenim područjima, botaničkim vrtovima, akvarijima, zoološkim vrtovima i sl., prema mogućnostima. | Opisuje ulogu i utjecaj prirodnih i društvenih posebnosti zavičaja u razvoju identiteta te uočava utjecaj pojedinca na očuvanje baštine. | Povezuje ulogu i utjecaj prirodnih i društvenih posebnosti zavičaja s razvojem identiteta te daje primjer utjecaja pojedinca na očuvanje baštine. | Objašnjava ulogu i utjecaj prirodnih i društvenih posebnosti zavičaja u razvoju identiteta te utjecaj pojedinca na očuvanje baštine. | Raspravlja o ulozi i utjecaju prirodnih i društvenih posebnosti zavičaja u razvoju identiteta te utjecaju pojedinca na očuvanje baštine. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Moguća je izrada i prezentacija turističkoga vodiča zavičaja. | | | |

|  |  |  |  |  |
| --- | --- | --- | --- | --- |
| **PID OŠ C.3.2.**  Učenik raspravlja o utjecaju pravila, prava i dužnosti na pojedinca i zajednicu. | Raspravlja o pravilima i dužnostima te posljedicama za njihovo nepoštivanje.  Opisuje i raspravlja o pravilima u digitalnome okružju. Ispunjava dužnosti u razredu i školi.  Istražuje odnose i ravnotežu između prava i dužnosti te uzroke i posljedice svojih postupaka u poštivanju prava drugih.  Sudjeluje u različitim humanitarnim i ekološkim aktivnostima.  Raspravlja o ljudskim pravima i pravima djece.  Uvažava različitosti i razvija osjećaj tolerancije. Predlaže načine mirnoga rješavanja problema. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Kako bi razvio odgovorno ponašanje, učenik sudjeluje u različitim aktivnostima (npr. razvrstavanje otpada, uzgoj neke od autohtonih biljnih vrsta u školskome dvorištu ili školskome vrtu, izrada poučne staze u okolici škole, uključivanje u čišćenje školskoga dvorišta). | Uz pomoć navodi uzročno-posljedičnu povezanost pravila, prava i dužnosti. | Opisuje uzročno-posljedičnu povezanost pravila, prava i dužnosti. | Objašnjava uzročno-posljedičnu povezanost pravila, prava i dužnosti. | Raspravlja o uzročno-posljedičnoj povezanosti pravila, prava i dužnosti. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Pronalazi na internetu digitalne tragove o sebi i članovima svoje obitelji kako bi zajednički osvijestili važnost odgovornoga korištenja IKT-om. Uz učiteljevu pomoć učenik samovrednuje sudjelovanje u različitim projektima koji promiču interkulturalni dijalog, volonterizam te razvijaju snošljivost, empatiju, dobrotu, humanost, odgovornost i sl. | | | |

|  |  |  |  |  |
| --- | --- | --- | --- | --- |
| **PID OŠ C.3.3.**  Učenik povezuje prirodno i društveno okružje s gospodarstvom zavičaja. | Objašnjava važnost različitih zanimanja i djelatnosti u zavičaju.  Opisuje važnost rada i povezanost sa zaradom i zadovoljavanjem osnovnih životnih potreba.  Navodi prednosti i nedostatke zavičajnoga okružja i povezuje ih s gospodarskim mogućnostima.  Opisuje i predlaže načine gospodarskoga razvoja mjesta.  Opisuje na primjerima poduzetnost i inovativnost.  Razvija poduzetnički duh.  Predlaže načine odgovornoga trošenja novca i načine štednje.  Predlaže načine poboljšanja kvalitete života u školskome okružju. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Odgovara na pitanja: Na koji su način povezane djelatnosti ljudi s prirodnim i društvenim okružjem u mome zavičaju? Zašto su pojedine djelatnosti karakteristične za moj zavičaj, npr. poljoprivreda, stočarstvo, ribarstvo i šumarstvo, industrija, energetika, brodogradnja, građevinarstvo, proizvodno obrtništvo, trgovina, promet, ugostiteljstvo? Vidim li svoju ulogu u razvoju svoga mjesta/zavičaja? | Prepoznaje povezanost zajednice i okoliša s gospodarstvom zavičaja te opisuje i navodi primjere svoga odnosa prema radu, važnost štednje i odgovornoga trošenja novca. | Prepoznaje povezanost zajednice i okoliša s gospodarstvom zavičaja, važnost poduzetnosti i inovativnosti te opisuje i navodi primjere odnosa prema radu, važnosti štednje i odgovornoga trošenja novca. | Uz pomoć povezuje zajednicu i okoliš s gospodarstvom zavičaja, opisuje važnost poduzetnosti, inovativnosti, objašnjava važnost štednje, odgovornoga trošenja novca te vrijednosti rada. | Povezuje zajednicu i okoliš s gospodarstvom zavičaja, opisuje važnost poduzetnosti i inovativnosti predlažući aktivnosti koje ih promiču te raspravlja o odgovornome trošenju novca i vrijednosti rada. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Organizirati prodaju proizvoda, gotovih ili vlastitih – ukrasni/uporabni predmeti, hrana (Dani hrane, Dan jabuka) ili pokazne radionice (kako se nešto izrađuje, kako se nečim možemo koristiti).  Dogovoriti posjet obrtniku, seoskomu gospodarstvu i sl. ili ga ugostiti u razredu.  Učenik se uključuje u rad vijeća učenika (preko predstavnika razreda) te predlaže načine poboljšanja kvalitete života u okolišu škole, na putu do škole, u mjestu (npr. uređenje pješačkih staza, igrališta, zelenih otoka ili plaže, organiziranje različitih sajmova čiji prihodi odlaze za uređenje zajednice, razne humanitarne djelatnosti). | | | |

**D. ENERGIJA**

|  |  |  |  |  |
| --- | --- | --- | --- | --- |
| **PID OŠ D.3.1.**  Učenik opisuje različite primjere korištenja, prijenosa i pretvorbe energije na temelju vlastitih iskustava. | Prepoznaje načine korištenja energijom u svome okolišu.  Navodi primjere prijenosa električne energije i topline.  Opisuje načine kako se gubitci topline mogu bitno smanjiti.  Opisuje pretvorbu energije iz jednoga oblika u drugi na primjeru.  Otkriva kako pojedini izvori i oblici energije utječu na okoliš.  Opisuje načine primjene energije u zavičaju.  Povezuje prirodna obilježja zavičaja s mogućnostima upotrebe obnovljivih izvora energije. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Primjeri su pretvorbe energije iz jednoga oblika u drugi: energija iz hrane u toplinsku i energiju gibanja, energija Sunca, vjetra, vode u električnu energiju i sl. Načini na koje se gubitci topline mogu bitno smanjiti npr. prilagodba odijevanja, i sl. Ušteda ili racionalno korištenje energijom moguće je gašenjem svjetla, zatvaranjem vrata i prozora, pravilnim provjetravanjem prostorije zimi (dovoljno često, no ne predugo kako se prostorija ne bi posve rashladila). Opisuje načine primjene i sl. Ušteda ili racionalno korištenje energijom moguće je gašenjem svjetla, zatvaranjem vrata i prozora, pravilnim provjetravanjem prostorije zimi (dovoljno često, no ne predugo kako se prostorija ne bi posve rashladila). Opisuje načine primjene energije u zavičaju i raspravlja o dodatnim mogućnostima: vjetroelektrane, hidroelektrane, sunčani kolektori, more – valovi i sl. Učenici mogu zamišljati svijet npr. bez električne energije. | Uz pomoć prepoznaje primjere korištenja, prijenosa i pretvorbe energije. | Uz pomoć opisuje i navodi primjere korištenja, prijenosa i pretvorbe energije. | Opisuje i navodi primjere korištenja, prijenosa i pretvorbe te uz pomoć prepoznaje i navodi primjere primjene energije u zavičaju. | Opisuje i navodi primjere korištenja, prijenosa i pretvorbe te opisuje načine primjene energije u zavičaju. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Moguće je koristiti se računalnim simulacijama. Učenici mogu izraditi jednostavne vjetrenjače ili vodenice, promatrati zagrijavanje različitih površina i materijala izloženih suncu (npr. metal i drvo, voda u crnoj i bijeloj posudi). | | | |

**A.B.C.D. ISTRAŽIVAČKI PRISTUP**

|  |  |  |  |  |
| --- | --- | --- | --- | --- |
| **PID OŠ A.B.C.D.3.1.**  Učenik uz usmjeravanje objašnjava rezultate vlastitih istraživanja prirode, prirodnih i/ ili društvenih pojava i/ili različitih izvora informacija. | Promatra i opisuje. Postavlja pitanja.  Postavlja pretpostavke o očekivanim rezultatima.  Planira istraživanje (na koji način doći do odgovora).  Provodi jednostavna istraživanja i prikuplja podatke.  Mjeri i očitava. Prikazuje i analizira podatke.  Zaključuje. Provjerava i uočava pogreške. Uočava novi problem.  Slijedi etape istraživačkog pristupa. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Ostvaruje se putem sadržaja svih ostalih koncepata. | Uz pomoć postavlja pitanja povezana s opaženim promjenama, koristi se opremom, mjeri, bilježi rezultate te ih predstavlja. | Uz pomoć postavlja pitanja povezana s  opaženim promjenama, koristi se opremom, mjeri, bilježi i opisuje rezultate te ih predstavlja. | Uz usmjeravanje postavlja pitanja povezana s opaženim promjenama, koristi se opremom, mjeri, bilježi, objašnjava i predstavlja rezultate istraživanja prirode, prirodnih ili društvenih pojava i/ili različitih izvora informacija. | Uz usmjeravanje oblikuje pitanja, koristi se opremom, mjeri, bilježi, objašnjava i uspoređuje svoje rezultate istraživanja s drugima i na temelju toga procjenjuje vlastiti rad te predstavlja rezultate. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Učitelj samostalno odlučuje kada i na kojim će se primjerima ti ishodi ostvarivati u učenju i poučavanju. Tijekom učenja i poučavanja potrebno je što više primijeniti metode aktivnoga učenja u kojima učenik sudjeluje u promatranju i prikupljanju podataka te donošenju zaključaka.  Učenik rezultate može prikazati crtežom, tablično, dijagramom ili ih ponekad samo opisati, a izvori podataka mogu biti i usmeni, npr. od roditelja ili drugih osoba. Istraživački pristup potrebno je integrirati u proces učenja i poučavanja svih koncepata na različite načine: od istraživanja u neposrednoj stvarnosti, izvođenja pokusa, promatranja, upotrebe simulacija do problemskih zadataka i drugih načina kako bi se poticalo aktivno, istraživačko i iskustveno učenje. | | | |

**GLAZBENA KULTURA**

**VREDNOVANJE USVOJENOSTI ODGOJNO-OBRAZOVNIH ISHODA**

**A / SLUŠANJE I UPOZNAVANJE GLAZBE**

|  |  |  |  |  |  |
| --- | --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | | |
| **OŠ GK A.3.1.**  Učenik poznaje određeni broj skladbi. | Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, jazz, filmska glazba). | | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | | |
| **ZADOVOLJAVAJUĆA** | | **DOBRA** | **VRLO DOBRA** | **IZNIMNA** |
| Cjelovite skladbe, stavci ili ulomci klasične, tradicijske, popularne, jazz i filmske glazbe. | Poznaje 3 -10 kraćih skladbi. | | | | |
| **PREPORUKA ZA OSTVARENJE ISHODA** | Učenik poznaje 3 -10 skladbi.  Poželjno je upoznavanje skladbe provesti pomoću audio ili videozapisa dviju ili više izvedbi iste skladbe.  Za realizaciju ishoda A.3.1 obvezno je cjelovito slušanje, a preporuča se i višekratno (ne nužno uzastopno) slušanje.  Višekratnim slušanjem učitelj će poticati učenika na zapamćivanje skladbe (dijela ili cjelovite skladbe), imena skladatelja i naziva skladbe.  Nisu raspisane razine usvojenosti, jer ih učenici neće ravnomjerno postići kod svih skladbi.  Učitelj će tijekom godine na različite načine pratiti ostvarenje ishoda (preporučuju se formativni oblici praćenja).  Učitelj će ustrajnim i kontinuiranim radom poticati učenike na što višu razinu poznavanja glazbenih djela.  Poželjno je da učenik s učiteljem posjeti najmanje jedan glazbeno-kulturni događaj.  Učitelj samostalno odabire glazbena djela za slušanje, primjerena dobi učenika. | | | | |
| **ODGOJNO-OBRAZOVNI ISHODI** | | **RAZRADA ISHODA** | | | |
| **OŠ GK A.3.2.**  Učenik temeljem slušanja razlikuje pojedine glazbeno-izražajne sastavnice. | | Temeljem slušanja razlikuje pojedine glazbeno-izražajne sastavnice:   * metar/dobe * tempo * visina tona * dinamika * boja/izvođači * oblik | | | |
| **SADRŽAJ** | | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Cjelovite skladbe, stavci ili ulomci klasične, tradicijske, popularne, jazz i filmske glazbe | | Opaža pojedine glazbeno-izražajne sastavnice. | Razlikuje glazbeno-izražajne sastavnice (jednu od druge). | Opisuje pojedine glazbeno-izražajne sastavnice. | Uspoređuje pojedine glazbeno-izražajne sastavnice (unutar iste skladbe, u različitim skladbama). |
| **PREPORUKA ZA OSTVARENJE ISHODA** | | Učenik pljeskanjem ili koračanjem tijekom slušanja označava metar/dobe te prepoznaje dvodobnost i trodobnost.  Učenik prepoznaje pojedine glazbeno-izražajne sastavnice (uz pomoć učitelja / uz poticaj učitelja / samostalno), s naglaskom na kontrastna obilježja:  – tempo – brzo, umjereno, polagano  – visina tona – visoko, srednje, duboko  – melodija – uzlazna, silazna, pjevna  – dinamika – glasno, srednje glasno, srednje tiho, tiho; postupno glasnije, postupno tiše  – boja/izvođači – jedan, više (uz neobvezno prepoznavanje pojedinih glazbala i pjevačkih glasova)  – oblik – isto, različito (dijelovi pjesme/skladbe)  *Napomena*: od učenika se ne traži korištenje stručne terminologije. | | | |

**B / IZRAŽAVANJE GLAZBOM I UZ GLAZBU**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ GK B.3.1.**  Učenim sudjeluje u zajedničkoj izvedbi glazbe. | Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Pjesme/brojalice i glazbene igre primjerene dobi i sposobnostima učenika. | Sudjeluje u zajedničkoj izvedbi uz poticaj učitelja | Sudjeluje u zajedničkoj izvedbi te opisuje zajedničku izvedbu. | Sudjeluje u zajedničkoj izvedbi, nastoji uskladiti vlastitu izvedbu s izvedbama drugih te vrednuje  zajedničku izvedbu. | Sudjeluje u zajedničkoj izvedbi, usklađuje vlastitu izvedbu s izvedbama drugih te vrednuje vlastitu  izvedbu, izvedbe drugih i zajedničku izvedbu. |
| **PREPORUKA ZA OSTVARENJE ISHODA** | Učenik izvodi najmanje 10 pjesama/brojalica i glazbenih igara tijekom godine.  Učenik usklađuje vlastito pjevanje/izvođenje određenog broja pjesama/brojalica i glazbenih igara tijekom godine.  Učenik vrednuje vlastitu izvedbu, izvedbe dugih i zajedničku izvedbu.  Učitelj odabire pjesme primjerene dobi i sposobnostima učenika.  Kod učenika s manje razvijenim glazbenim sposobnostima vrednovanje naučenog (brojčano ocjenjivanje) treba se temeljiti na njegovu odnosu prema aktivnosti i uključenosti u aktivnost. | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ GK B.3.2.**  Učenik pjeva/izvodi pjesme i brojalice. | Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika). | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Pjesme/brojalice i glazbene igre primjerene dobi i sposobnostima učenika. | Uz pomoć učitelja pjeva/izvodi pjesme i brojalice | Samostalno pjeva/izvodi pjesme i brojalice. | Pjeva/izvodi pjesme i brojalice i pritom djelomično uvažava glazbeno-izražajne sastavnice. | Pjeva/izvodi pjesme i brojalice i pritom uvažava glazbeno-izražajne sastavnice. |
| **PREPORUKA ZA OSTVARENJE ISHODA** | Pjeva/izvodi najmanje 10 pjesama/brojalica tijekom godine.  Učitelj potiče pjevanje/izvođenje određenog broja pjesama/brojalica napamet (prema sposobnostima i interesu učenika).  Preporuča se višekratno pjevanje/izvođenje pjesama/brojalica, na različite načine.  Učitelj odabire pjesme primjerene dobi i sposobnostima učenika.  Kod učenika s manje razvijenim glazbenim sposobnostima vrednovanje naučenog (brojčano ocjenjivanje) treba se temeljiti na njegovu odnosu prema aktivnosti i uključenosti u aktivnost.  Učenik uvažava sljedeće glazbeno-izražajne sastavnice: metar/dobe (dvodobna, trodobna), tempo (brz, umjeren, spor), dinamika (glasno, srednje glasno, tiho) | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ GK B.3.3.**  Učenik izvodi glazbene igre uz pjevanje, slušanje glazbe i pokret uz glazbu. | Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Glazbene igre primjerene dobi i sposobnostima učenika, cjelovite skladbe, stavci ili ulomci klasične, tradicijske, popularne, jazz i filmske glazbe. | Uz pomoć učitelja izvodi glazbene igre s pjevanjem, s tonovima / melodijama / ritmovima, uz slušanje  glazbe i prati pokretom pjesme i skladbe. | Samostalno izvodi glazbene igre s pjevanjem, s tonovima/melodijama/ ritmovima, uz slušanje glazbe i prati pokretom pjesme i skladbe. | Izvodi glazbene igre s pjevanjem, s tonovima/ melodijama/ritmovima, uz slušanje glazbe i prati  pokretom pjesme i skladbe te pritom djelomično uvažava glazbeno-izražajne sastavnice. | Izvodi glazbene igre s pjevanjem, s tonovima / melodijama / ritmovima, uz slušanje glazbe i prati  pokretom pjesme i skladbe te pritom uvažava glazbeno-izražajne sastavnice. |
| **PREPORUKA ZA OSTVARENJE ISHODA** | Učenik prati glazbu pokretom/plesom, a pritom opaža te uvažava glazbeno-izražajne sastavnice: metar/dobe (dvodobna, trodobna), tempo (brz, umjeren, spor), dinamika (glasno, srednje glasno, tiho).  Kod učenika s manje razvijenim glazbenim sposobnostima vrednovanje naučenog (brojčano ocjenjivanje) treba se temeljiti na njegovu odnosu prema aktivnosti i uključenosti u aktivnost.  Učitelj odabire igre i skladbe primjerene dobi i sposobnostima učenika (određeni broj treba biti iz zavičaja). | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ GK B.3.4.**  Učenik stvara/improvizira melodijske i ritamske cjeline te svira uz pjesme/brojalice koje izvodi. | Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama.  Svira na udaraljkama ili tjeloglazbom uz pjesme/brojalice koje pjeva/izvodi. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Pjesme/brojalice i glazbene igre primjerene dobi i sposobnostima učenika. | Stvara/improvizira melodijske/ritamske cjeline pjevanjem, pokretom, tjeloglazbom i/ili udaraljkama  izražavajući svoj doživljaj glazbe.  Svira na udaraljkama (dječji instrumentarij) ili tjeloglazbom uz pjesme/brojalice koje pjeva/izvodi. | | | |
| **PREPORUKA ZA OSTVARENJE ISHODA** | Učenik stvara/improvizira melodijske cjeline pjevanjem ili sviranjem.  Učenik stvara/improvizira ritamske cjeline glasom, pokretom/plesom pljeskanjem, lupkanjem, koračanjem i/ili udaraljkama.  Učenik pljeskanjem ili koračanjem označava metar/dobe.  Učenik pljeskanjem ili na udaraljkama svira ritam.  Učenik svira na udaraljkama ili tjeloglazbom uz skladbe I pjesme/brojalice koje pjeva/izvodi.  Učenik prati glazbu pokretom/plesom, a pritom opaža te uvažava glazbeno-izražajne sastavnice.  Kod učenika s manje razvijenim glazbenim sposobnostima vrednovanje naučenog (brojčano ocjenjivanje) treba se temeljiti na njegovu odnosu prema aktivnosti i uključenosti u aktivnost.  Učitelj odabire igre i skladbe primjerene dobi i sposobnostima učenika (određeni broj treba biti iz zavičaja). | | | |

**C / GLAZBA U KONTEKSTU**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ GK C.3.1.**  Učenik na osnovu slušanja glazbe i aktivnog muziciranja prepoznaje različite uloge glazbe. | Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) te razlikuje pojedine vrste glazbe. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Glazbeno-kulturni događaj u autentičnom, prilagođenom i virtualnom okružju. | Prepoznaje različite uloge glazbe (svečana glazba, glazba za ples i sl.).  Razlikuje pojedine vrste pjesama (npr. autorska, tradicijska) i vrste glazbe (npr. klasična, popularna). | | | |
| **PREPORUKA ZA OSTVARENJE ISHODA** | Ishod C.3.1. realizira se kroz ishode A i B domene. | | | |

**TJELESNA I ZDRAVSTVENA KULTURA**

**VREDNOVANJE USVOJENOSTI ODGOJNO-OBRAZOVNIH ISHODA**

**A. KINEZIOLOŠKA TEORIJSKA I MOTORIČKA ZNANJA**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ TZK A. 3. 1.**  Usavršava prirodne načine gibanja. | Izvodi prilagođene prirodne načine gibanja temeljnih struktura. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Prirodni načini gibanja u skladu s razvojnim obilježjima učenika. | Uz učiteljevu pomoć (asistenciju ili neposrednu uputu) izvodi zadano motoričko gibanje. | Izvodi prirodne načine gibanja uz mala odstupanja od standardne izvedbe motoričkog zadatka. | Uz poticaj pravilno izvodi zadano motoričko gibanje. | Samostalno i pravilno izvodi zadano motoričko gibanje. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Sadržaje odrediti u skladu s razvojnim obilježjima učenika i uvjetima rada. | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ TZK A. 3. 2.**  Igra i razlikuje elementarne igre prema složenosti. | Razlikuje vrste elementarnih igara prema složenosti. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Elementarne igre. | Na poticaj sudjeluje u elementarnim igrama. | Sudjeluje u elementarnim igrama. | Igra elementarne igre u kojima se pravilno koristi pomagalima i rekvizitima te uz učiteljevu pomoć uočava kriterije složenosti igara u kojima sudjeluje. | Povezuje dijelove naučenih elementarnih igara pri osmišljavanju nove igre prema zadanim kriterijima složenosti. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Koristiti raznolike elementarne igre. | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ TZK A. 3. 3.**  Izvodi ritmičke i plesne strukture. | Prepoznaje i izvodi ritmičke i plesne strukture. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Narodni plesovi zavičajnog područja, dječji plesovi, ritmičke strukture. | Prepoznaje ritmičke i plesne strukture te ih izvodi oponašajući uz učiteljev poticaj i praćenje. | Izvodi jednostavne ritmičke i plesne strukture povezujući naučene elemente u cjelinu | Izvodi ritmičke i plesne strukture povezujući naučene elemente u cjelinu. | Izvodi ritmičke i plesne strukture skladno povezujući elemente u cjelinu. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Aktivnost usmjeriti na usvajanje temeljne jednostavne strukture plesa i jednostavne koreografije. | | | |

**B. MORFOLOŠKA OBILJEŽJA, MOTORIČKE I FUNKCIONALNE SPOSOBNOSTI**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ TZK B. 3. 1.**  Sudjeluje u provjeravanju morfoloških obilježja, motoričkih i funkcionalnih sposobnosti te procjeni pravilnoga tjelesnog držanja. | Prepoznaje morfološke značajke, motoričke i funkcionalne sposobnosti te važnost pravilnoga tjelesnog držanja. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Provjeravanje morfoloških obilježja, motoričkih i funkcionalnih sposobnosti učenika te procjene pravilnoga tjelesnog držanja u skladu s razvojnim obilježjima učenika. | Na poticaj sudjeluje u provjeravanju morfoloških obilježja, motoričkih sposobnosti, funkcionalnih sposobnosti te procjeni pravilnoga tjelesnog držanja. | Usvaja osnovno znanje o provedbi provjeravanja. | Sudjeluje u provjeravanju te uz pomoć prepoznaje morfološka obilježja, motoričke sposobnosti , funkcionalne sposobnosti te pravilnost tjelesnog držanja. | Sudjeluje u provjeravanju te uz pomoć prati i uspoređuje morfološka obilježja, motoričke sposobnosti, funkcionalne sposobnosti i pravilnost tjelesnog držanja. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Aktivnosti usmjeriti na praćenje morfoloških obilježja, motoričkih i funkcionalnih sposobnosti i obilježja pravilnoga tjelesnog držanja u skladu s razvojnim obilježjima učenika. | | | |

**C. MOTORIČKA POSTIGNUĆA**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ TZK C. 3. 1.**  Prati osobna motorička postignuća | Prati i prepoznaje osobna postignuća u svladanim obrazovnim sadržajima. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Motorički zadaci s ciljem praćenja motoričkih postignuća. | Izvodi raznovrsne strukture usvojenih obrazovnih sadržaja te uz poticaj i pomoć učitelja prati osobna motorička postignuća. | Izvodi raznovrsne strukture usvojenih obrazovnih sadržaja i djelomično prati postignuća u njima. | Izvodi raznovrsne strukture usvojenih obrazovnih sadržaja i prati prema uputi osobna postignuća. | Izvodi raznovrsne strukture usvojenih obrazovnih sadržaja te prati i uspoređuje osobna postignuća. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Usvajanje što pravilnijeg izvođenja zadanoga motoričkog zadatka. | | | |

**D. ZDRAVSTVENI I ODGOJNI UČINCI TJELESNOG VJEŽBANJA**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ TZK D. 3. 1.**  Koristi osnovne kineziološke aktivnosti na otvorenim vježbalištima. | Sudjeluje u tjelesnim aktivnostima na otvorenom ovisno o posebnostima zavičaja. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Tjelesna aktivnost u prirodi:  – pješačke ture, orijentacijsko hodanje i trčanje, trčanje, tradicijske igre, aktivnosti u vodi, igre na snijegu... | Na učiteljev poticaj izvodi osnovne kineziološke aktivnosti na otvorenim vježbalištima. | Izvodi osnovne kineziološke aktivnosti na početnoj razini. | Samostalno koristi osnovne kineziološke aktivnostima na otvorenim vježbalištima ovisno o posebnostima zavičaja. | Predlaže kineziološke aktivnosti na otvorenim vježbalištima ovisno o posebnostima zavičaja u kojem se škola nalazi, aktivno sudjeluje u njima te motivira ostale na uključivanje. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Aktivnosti usmjeriti na kineziološke aktivnosti na otvorenom s naglaskom na podizanju ekološke svijesti učenika. | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ TZK D. 3. 2.**  Izvodi raznovrsne vježbe u svrhu poboljšanja sustava za kretanje. | Usavršava jednostavne vježbe za poboljšanje sustava za kretanje. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Jednostavne vježbe za poboljšanje sustava za kretanje. | Izvodi jednostavne vježbe za poboljšanje sustava za kretanje uz učiteljev poticaj i praćenje. | Izvodi vježbe za poboljšanje sustava za kretanje | Samostalno i pravilno Izvodi te uz pomoć učitelja opisuje jednostavne vježbe za poboljšanje sustava za kretanje. | Pokazuje i opisuje raznovrsne vježbe za poboljšanje sustava za kretanje. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Vježbe birati prema utjecaju na sustav za kretanje. | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ TZK D. 3. 3.**  Surađuje sa suigračima i poštuje pravila igre. | Surađuje tijekom igre i prihvaća pravila igre. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Elementarne igre. | Surađuje sa suigračima, poznaje pravila igre i slijedi ih uz učiteljev poticaj i praćenje. | Surađuje u igri i slijedi ih uz manja odstupanja. | Aktivno surađuje sa svim suigračima u igri i oblikovanju pravila te upućuje članove ekipe na to kako da ih slijede. | Surađuje sa suigračima te sudjeluje pri donošenju pravila igre i stvaranju obrazaca ponašanja prilikom rješavanja nesuglasica nastalih u igri. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Poticati na suradnju i pridržavanje pravila tijekom igre. | | | |

**LIKOVNA KULTURA**

**VREDNOVANJE USVOJENOSTI ODGOJNO-OBRAZOVNIH ISHODA**

**A / STVARALAŠTVO I PRODUKTIVNOST**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ LK A.3.1.**  Učenik likovnim i vizualnim izražavanjem interpretira različite sadržaje. | Učenik u stvaralačkom procesu i izražavanju koristi:   * likovni jezik (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku) * iskustvo usmjerenog opažanja * doživljaj temeljen na osjećajima, iskustvu,mislima i informacijama * slobodne asocijacije na temelju poticaja. | | | |
| **OBVEZNI LIKOVNI POJMOVI** | Obvezni likovni pojmovi:   * značenje crta: obrisne i gradbene crte * boja: tonsko stupnjevanje; tonsko i kolorističko izražavanje; komplementarni kontrast * ploha: otisak, matrica, pozitiv – negativ; različite vrste površina (umjetnička djela i okolina) * crtačka, slikarska i plastička tekstura * masa i prostor: različiti odnosi mase i prostora; reljef * omjer veličina likova i masa; ravnoteža (simetrija i asimetrija).   Učenik odgovara likovnim i vizualnim izražavanjem na razne vrste poticaja:   * osobni sadržaji (osjećaji, misli, iskustva, stavovi i vrijednosti) * sadržaji likovne/vizualne umjetnosti ili sadržaji/izraz drugih umjetničkih područja * sadržaji iz svakodnevnog života i neposredne okoline (informacije). | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Učenik u stvaralačkom procesu i izražavanju koristi likovni jezik tako da kreće od doživljaja cjeline prema detalju. | Učenik likovnim i vizualnim izražavanjem interpretira različite doživljaje i sadržaje koristeći likovni jezik i  slobodne asocijacije. | Učenik likovnim i vizualnim izražavanjem interpretira različite doživljaje i sadržaje koristeći likovni jezik i  udaljene slobodne asocijacije. | Učenik likovnim i vizualnim izražavanjem interpretira različite doživljaje i sadržaje koristeći likovni jezik i  udaljene slobodne asocijacije povremeno u odmaku od uobičajenih rješenja. | Učenik likovnim i vizualnim izražavanjem interpretira različite doživljaje i sadržaje koristeći likovni jezik i  udaljene slobodne asocijacije u odmaku od uobičajenih rješenja. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Učenik upoznaje i druge likovne pojmove, ako učitelj smatra da mu mogu pomoći u realizaciji ideje u određenome zadatku.  Učenika se potiče na izražavanje pokretom, zvukom, glumom koje povezuje s likovnim izražavanjem kroz kreativnu igru. | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ LK A.3.2.**  Učenik demonstrira fine motoričke vještine upotrebom različitih likovnih materijala ipostupaka u vlastitom likovnom izražavanju. | Učenik istražuje likovne materijale i postupke u svrhu izrade likovnog uratka.  Uočava i izražava osobitosti likovnih materijala i postupaka pri njihovoj upotrebi.  Demonstrira fine motoričke vještine (preciznost, usredotočenje, koordinacija prstiju i očiju, sitni pokreti). | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Učenik koristi neke od predloženih likovnih materijala i tehnika:  crtački: olovka, ugljen, kreda, flomaster, tuš, pero, kist, lavirani tuš  slikarski: akvarel, gvaš, tempere, pastel, flomasteri, kolaž papir, kolaž iz časopisa  prostorno-plastički: glina, glinamol, papir-plastika, ambalaža i drugi materijali, aluminijska folija, kaširani papir (papir mâšé)  grafički: monotipija, kartonski tisak. | Učenik uporabljuje likovne materijale i postupke u svrhu izrade svog likovnog rada. Pokazuje nizak stupanj preciznosti, djelomične kontrole materijala i izvedbe s minimumom detalja. | Učenik uporabljuje likovne materijale i postupke u svrhu izrade svog likovnog rada. Pokazuje zadovoljavajući stupanj preciznosti, kontrole materijala i izvedbe detalja. | Učenik uporabljuje likovne materijale i postupke u svrhu izrade svog likovnog rada. Pokazuje dosljednost te zadovoljavajući stupanj preciznosti, kontrole materijala i izvedbe detalja. | Učenik uporabljuje likovne materijale i postupke u svrhu izrade svog likovnog rada povremeno istražujući postupke i mogućnosti tehnika. Pokazuje dosljednost te zadovoljavajući stupanj preciznosti, kontrole materijala i izvedbe detalja. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Učitelj potiče učenika na korištenje većeg broja tehnika i postupaka te na istraživanje njihovih mogućnosti. Vrednuje se učenikov osobni napredak pri korištenju određene tehnike i razvoju finih motoričkih vještina. Mogućnosti kontrole likovnih materijala uključuju pritisak, nagib, spajanje, i druge postupke.  Razina usvojenosti odnosi se na konkretnu demonstraciju na nastavi te se može i ne mora sumativno vrednovati. | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ LK A.3.3.**  Učenik u vlastitome radu koristi tehničke i izražajne mogućnostinovomedijskihtehnologija. | Učenik digitalnim fotoaparatom (digitalni fotoaparat, pametni telefon) bilježi sadržaje iz okoline koristeći znanje o likovnom jeziku i drugim likovnim pojmovima.  Zabilježene sadržaje interpretira u vlastitom vizualnom radu. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Kadar, plan i neki od likovnih pojmova predviđenih ishodom  OŠ LK A.3.1. | Uz pomoć učitelja učenik digitalnom kamerom bilježi sadržaje iz vlastite okoline primjenjujući osnovna znanja o kadru. | Učenik primjenjuje osnovne izražajne mogućnosti likovnog jezika (kadar) pri bilježenju sadržaja iz vlastite okoline digitalnom kamerom. | Učenik primjenjuje izražajne mogućnosti likovnog jezika (kadar i plan) pri bilježenju sadržaja iz vlastite okoline digitalnom kamerom. | Učenik na originalan način primjenjuje različite izražajne mogućnosti likovnog jezika (kadar i plan) pri bilježenju sadržaja iz vlastite okoline digitalnom kamerom. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Ishod se ostvaruje zajedno s ishodom OŠ LK A.3.1. te sa na taj način i vrednuje.  Ostvaruje se u skladu s tehničkim mogućnostima škole i učenika.  Učenici mogu raditi u paru ili skupini te se zajednički služiti dostupnom tehnologijom. | | | |

**B / DOŽIVLJAJ I KRITIČKI STAV**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ LK B.3.1.**  Učenik povezuje likovno i vizualno umjetničko djelo s osobnim doživljajem, likovnimjezikom i tematskim sadržajem djela. | Učenik opisuje osobni doživljaj djela i povezuje ga s vlastitim osjećajima, iskustvom i mislima.  Učenik opisuje:   * materijale i postupke * likovne elemente i kompozicijska načela * tematski sadržaj djela (motiv, teme, asocijacije). | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Učenik upoznaje i istražuje djela i različite oblike izražavanja iz područja likovnih i vizualnih umjetnosti: crtež, slikarstvo, skulptura, grafika, vizualne komunikacije i dizajn (grafički, produkt), arhitektura i urbanizam, fotografija, film (igrani i animirani), strip, scenografija, kostimografija, lutkarstvo. | Učenik prepoznaje osnovne tematske i likovne ili vizualne sadržaje (likovni jezik, materijali, primjeri iz okoline) povremeno stvarajući poveznice s osobnim doživljajem. | Učenik opisuje detalje i karakteristike tematskih i likovnih ili vizualnih sadržaja (likovni jezik, materijali, primjeri iz okoline) stvarajući poveznice s osobnim doživljajem. | Učenik opisuje veći broj detalja i karakteristika tematskih i likovnih ili vizualnih sadržaja (likovni jezik, materijali, primjeri iz okoline) stvarajući poveznice s osobnim doživljajem. | Učenik precizno opisuje veći broj detalja i karakteristika tematskih i likovnih ili vizualnih sadržaja (likovni jezik, materijali, primjeri iz okoline) stvarajući poveznice s osobnim doživljajem. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Učenik može upoznavati i istraživati umjetnička djela kroz stvaralačke zadatke i/ili kroz usmeno opisivanje na početku, tijekom i na kraju stvaralačkog procesa.  Preporučeni oblici rada:   * izvanučionička nastava * projektna nastava/projektni zadatci (organizirani u vanjskom prostoru škole ili mjesta u kojem se škola nalazi) * organiziranje različitih vrsta nastavnih aktivnosti u prostoru muzeja/galerije. | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ LK B.3.2.**  Učenik uspoređuje svoj likovni ili vizualni rad i radove drugih učenika te opisuje vlastiti doživljaj  stvaranja. | Učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza motiva te originalnosti i uloženog truda.  Učenik prepoznaje poticaj, osnovnu ideju/poruku te način na koji je to izraženo u likovnom ili vizualnom radu. Učenik prepoznaje da je zadani likovni/vizualni problem moguće riješiti na više (jednakovrijednih) načina.  Učenik prepoznaje razinu osobnog zadovoljstva u stvaralačkom procesu. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Sadržaji ishoda B.3.2. istovjetni su sadržajima ishoda A.3.1. | Učenik opisuje vlastiti doživljaj stvaranja, uspoređuje svoj likovni ili vizualni rad i radove drugih učenika  prepoznajući upotrebu likovnog jezika, likovnih materijala, prikaza teme ili motiva. | Učenik opisuje vlastiti doživljaj stvaranja, uspoređuje svoj likovni ili vizualni rad s radovima drugih učenika prema upotrebi likovnog jezika, materijala, prikaza teme ili motiva; prepoznaje različite mogućnosti rješavanja istog likovnog ili vizualnog problema. | Učenik opisuje vlastiti doživljaj stvaranja, uspoređuje svoj likovni ili vizualni rad s radovima drugih učenika prema maštovitosti upotrebe likovnog jezika, materijala, prikaza teme ili motiva; prepoznajerazličite mogućnosti rješavanja istog likovnog ili vizualnog problema. | Učenik opisuje vlastiti doživljaj stvaranja, uspoređuje svoj likovni ili vizualni rad s radovima drugih učenika prema maštovitosti upotrebe likovnog jezika, materijala, prikaza teme ili motiva; samostalno ukazuje na različite mogućnosti rješavanja istog likovnog ili vizualnog problema. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Učenika se potiče da prepoznaje razinu osobnog zadovoljstva u stvaralačkom procesu: u rasponu od zadovoljstva zbog sudjelovanja preko trenutačnog zadovoljstva aktivnošću do potpunog uživljavanja u aktivnost.  Aktivnosti opisivanja mogu se događati tijekom stvaranja i po dovršetku likovnog ili vizualnog uratka. | | | |

**C / UMJETNOST U KONTEKSTU**

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ LK C.3.1.**  Učenik opisuje i u likovnom i vizualnom radu interpretira kako  je oblikovanje vizualne okoline povezano s aktivnostima namjenama koje se u njoj odvijaju. | Likovnim i vizualnim izražavanjem učenik:   * uočava na koji način prostornom organizacijom čovjek prilagođava svoj životni prostor prirodnom okruženju i svojim potrebama te izrađuje plan i maketu mjesta * opisuje i u crtežu ili maketi varira oblik uporabnog predmeta vezanog uz njegove svakodnevne aktivnosti * razlikuje različite tipove vizualnih znakova u okolini te oblikuje piktograme vezane uz svakodnevne aktivnosti. | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Plan i maketa mjesta.  Tlocrt.  Zaštitni znak, piktogram. | Učenik izrađuje plan i/ili maketu mjesta koristeći zadane elemente; uočava i u vlastitome radu  interpretira neke osobine uporabnih predmeta i vizualnih znakova koristeći zadane elemente. | Učenik izrađuje plan i/ili maketu mjesta s manjim brojem detalja; uočava i u vlastitome radu interpretira različite osobine uporabnih predmeta i vizualnih znakova. | Učenik izrađuje plan i/ili maketu mjesta s većim brojem detalja; u vlastitome radu varira interpretira različite osobine uporabnih predmeta i vizualnih znakova te uočava povezanost njihovog oblika i namjene. | Učenik izrađuje precizan plan i/ili maketu mjesta s velikim brojem detalja; u vlastitome radu varira  različite osobine uporabnih predmeta i vizualnih znakova te opisuje povezanost njihovog oblika i namjene. |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Ishod se ostvaruje zajedno s ishodom OŠ LK A.3.1. te sa na taj način i vrednuje.  Učenik istražuje primjere arhitekture i urbanizma te ih uspoređuje s njemu dostupnim primjerima i iskustvima iz svakodnevnog života. | | | |

|  |  |  |  |  |
| --- | --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | | |
| **OŠ LK C.3.2.**  Učenik povezuje umjetničko djelo  s iskustvima iz svakodnevnog života te društvenim kontekstom. | Učenik povezuje vizualni ili likovni i tematski sadržaj određenog umjetničkog djela s iskustvom iz svakodnevnog života.  Učenik prepoznaje i imenuje različite sadržaje iz svoje okoline kao produkt likovnog ili vizualnog izražavanja (umjetničko djelo; spomenik).  Učenik opisuje djela kulturne i tradicijske baštine svog kraja te nalazi poveznice s društvenim kontekstom u kojem su nastala (način života, običaji). | | | |
| **SADRŽAJ** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Učenik navodi i opisuje konkretne primjere različitih oblika umjetničkog izražavanja, vrsta zanimanja, kulturno umjetničkih događanja, institucija i spomenika iz svog kraja s područja likovnih i vizualnih umjetnosti koje je posjetio i /ili upoznao (učitelj odabire od preporučenih sadržaja one koji su dostupni učenicima: muzej, galerija, izložba, radionica, kazalište). | Učenik povezuje vizualni i likovni te tematski sadržaj umjetničkog djela s iskustvom iz svakodnevnog života te društvenim kontekstom.  Opisuje djela kulturne baštine iz različitih krajeva i kultura. | | | |
| **PREPORUKE ZA OSTVARIVANJE ODGOJNO-OBRAZOVNIH ISHODA** | Ostvarivanje ishoda se prati i ne podliježe vrednovanju.  Ishod se može realizirati kroz usmeno opisivanje na početku, tijekom i na kraju stvaralačkog procesa te tijekom izvanučioničke nastave.  Ovaj ishod može se realizirati i kroz izvanškolske aktivnosti u suradnji s umjetničkim udrugama i institucijama.  Preporučeno je da učenik sudjeluje u najmanje jednoj organiziranoj izvanškolskoj aktivnosti u suradnji s umjetničkim udrugama, ustanovama i umjetnicima.  Preporučeni oblici rada:   * organiziranje različitih vrsta nastavnih aktivnosti u prostoru muzeja/galerije * uključivanje učenika u aktivnosti organizirane od kulturno-umjetničkih institucija (različite vrste radionica) * posjet umjetničkom ateljeu, arhitektonskom ili dizajnerskom studiju i sl. * osmišljavanje i izvedba projekata u suradnji s umjetnicima.   Ishod se može realizirati kroz usmeno opisivanje na početku, tijekom i na kraju stvaralačkog procesa te tijekom izvanučioničke nastave.  Ovaj ishod može se realizirati i kroz izvanškolske aktivnosti u suradnji s umjetničkim udrugama i institucijama. | | | |